ട്രാക്ക് പാടാനെത്തി പിന്നണി ഗായികയിലേക്ക്; സ്വപ്‌ന തുല്യം നിത്യയുടെ നേട്ടം | Malayalam News\nട്രാക്ക് പാടാനെത്തി പിന്നണി ഗായികയിലേക്ക്; സ്വപ്‌ന തുല്യം നിത്യയുടെ നേട്ടം\n2019-11-13 16:00:00 ഹാരിസ്.എം.വി\nട്രാക്ക് പാടാനെത്തി പിന്നണി ഗായികയാകുക, പാടിയ ഗാനമാകട്ടെ ഹിറ്റ് ലിസ്റ്റിൽ ഇടം നേടുക... സ്വപ്‌ന തുല്യമാണ് നിത്യ മാമ്മൻ എന്ന ഗായികയുടെ വളർച്ച. മൂന്നു ചിത്രങ്ങൾക്കു മാത്രമേ ഈ ഗായിക ട്രാക്ക് പാടിയിട്ടുള്ളു. ആ പരിചയത്തിലാണ് സ്വപ്‌നേഷ് കെ. നായർ സംവിധാനം ചെയ്ത എടക്കാട് ബറ്റാലിയൻ എന്ന ചിത്രത്തിൽ ട്രാക്ക് പാടാനുള്ള അവസരം സംഗീത സംവിധായകൻ കൈലാസ് മേനോൻ നിത്യയ്ക്കു നൽകിയത്. എന്നാൽ ട്രാക്ക് പാടിയപ്പോൾ അത്ഭുതപ്പെട്ട പിന്നണി പ്രവർത്തകർ ഒടുവിൽ ആ പാട്ട് നിത്യയെക്കൊണ്ട് പാടിക്കുകയായിരുന്നു. ശ്രേയാ ഘോഷാലിന് വേണ്ടി ഒരുക്കിയ ഗാനം പാടാൻ അവസരം നൽകുക മാത്രമല്ല, മലയാള സിനിമയിൽ ഒരു പുതിയ ഗായികയെ അവതരിപ്പിക്കാനുള്ള ഭാഗ്യവും കൈലാസിന് ലഭിക്കുകയായിരുന്നു. പുതിയ ഗാനം മാത്രമല്ല, അത് പാടിയ ഗായികയെയും ആസ്വാദകർ ഇരുകൈയും നീട്ടി സ്വീകരിച്ചു. ഒരൊറ്റ ഗാനം കൊണ്ടുതന്നെ സംഗീത പ്രേമികളുടെ പ്രിയങ്കരിയായി മാറാൻ നിത്യക്ക് കഴിഞ്ഞു.\nതിരുവനന്തപുരം വഴുതക്കാട് സ്വദേശിയായ നിത്യ സംഗീതത്തിൽ പൂർണ്ണമായും ശ്രദ്ധ കേന്ദ്രീകരിക്കാനാണ് കൊച്ചിയിലേയ്ക്ക് താമസം മാറ്റിയത്. ആദ്യ ഗാനത്തിന് പ്രേക്ഷകർ നൽകിയ അംഗീകാരത്തിൽ മതിമറക്കാനൊന്നും ഈ ഗായിക ഒരുക്കമല്ല. പതിഞ്ഞ ശബ്ദത്തിൽ തന്റെ സംഗീത ജീവിതത്തെക്കുറിച്ച് മലയാളം ന്യൂസിനോട് മനസ്സ് തുറക്കുകയാണ് നിത്യ.\nതികച്ചും യാദൃഛികമായാണ് പിന്നണി ഗാനരംഗത്ത് എത്തുന്നത്. കുട്ടിക്കാലംതൊട്ടേ ഗായികയാകണമെന്ന് ആഗ്രഹിച്ചിരുന്നു. അതിനായി കുറേ കവർ ഗാനങ്ങളും ട്രാക്കുകളുമൊക്കെ പാടിയിട്ടുണ്ടായിരുന്നു. ഗോപി സുന്ദർ സാറിനും റോണി റാഫേൽ സാറിനുമെല്ലാം വേണ്ടി ട്രാക്കുകൾ പാടിയിട്ടുണ്ട്. മ്യൂസിക് ഇവന്റുകളും സ്റ്റേജ് പരിപാടികളെല്ലാമായി വളരെ സജീവമായിരുന്നു. ഇത്തരം ഒരു ലൈവ് ഷോ കണ്ട് കൈലാസ് സാറിന്റെ അമ്മയാണ് എന്നെ പരിചയപ്പെടുത്തിയത്. അതുകേട്ട് കൈലാസ് സാറും വിളിച്ചു. ഇൻസ്റ്റഗ്രാമിൽ കുറേ വോയ്‌സ് ഡെമോയും അയച്ചുകൊടുത്തു. അങ്ങനെയാണ് ട്രാക്ക് പാടാൻ ക്ഷണിക്കുന്നത്.\nകുട്ടിക്കാലംതൊട്ടേ സംഗീതം അഭ്യസിച്ചിരുന്നു. അച്ഛൻ മാമ്മൻ വർഗീസും അമ്മ അന്നമ്മ മാമനും ഖത്തറിലായിരുന്നു ജോലി നോക്കിയിരുന്നത്. പന്ത്രണ്ടാം ക്ലാസ് വരെ വിദ്യാഭ്യാസം ഖത്തറിലായിരുന്നു. ചെറുപ്പത്തിൽ പള്ളിയിലെ ക്വയർ ടീമിൽ അംഗമായിരുന്നു. അങ്ങനെയാണ് സംഗീതത്തിനോട് താൽപര്യം തോന്നിയത്. തമിഴ്‌നാട്ടുകാരിയായ സീതാ കൃഷ്ണനിൽ നിന്നും കർണാടക സംഗീതവും കൊൽക്കത്ത സ്വദേശിയായ ബർണാലി ബിശ്വാസിൽനിന്നും ഹിന്ദുസ്ഥാനിയും അഭ്യസിച്ചു. പെരിങ്ങനാട് രാജന്റെയും ശിഷ്യയായി. സംഗീത സംവിധായകൻ ബേണി ഇഗ്‌നേഷ്യസിനു കീഴിൽ സംഗീതം അഭ്യസിച്ചുവരികയാണിപ്പോൾ. സ്‌കൂൾ കലോത്സവങ്ങളിലും ഖത്തറിലെ ഇന്ത്യൻ അസോസിയേഷൻ പരിപാടികളിലും പങ്കെടുത്ത് നിരവധി സമ്മാനങ്ങൾ നേടിയിട്ടുണ്ട്.\nബാംഗ്ലൂർ ബി.എം.എസ് എൻജിനീയറിംഗ് കോളേജിൽനിന്നും ആർക്കിടെക്ടിൽ ബി.ആർക്ക് ബിരുദം നേടി. ഇന്റർ കോളേജിയറ്റ് പരിപാടികളിൽ സജീവമായിരുന്നു. കൂടാതെ സ്റ്റേജ് പരിപാടികളിൽ പങ്കെടുക്കാറുണ്ട്. ഇതുവരെ റിയാലിറ്റി ഷോകളിലൊന്നും പങ്കെടുത്തിട്ടില്ല. ബാംഗ്ലൂരിൽ നടന്ന വോയ്‌സ് ഓഫ് ബാംഗ്ലൂർ സംഗീത മത്സരത്തിൽ പങ്കെടുത്ത് ഫൈനലിൽ എത്തിയിരുന്നു. പത്ത് റൗണ്ടുകളുണ്ടായിരുന്ന മത്സരത്തിൽ കന്നഡയിലും ഹിന്ദിയിലുമുള്ള പാട്ടുകളാണ് പാടേണ്ടിയിരുന്നത്.\nആദ്യഗാനത്തിന് ലഭിച്ച പിന്തുണ?\nപിന്നണി പാടണമെന്ന് പറഞ്ഞപ്പോൾ നല്ല പേടിയുണ്ടായിരുന്നു. കൈലാസ് സാറാണ് ധൈര്യം നൽകിയത്. ശ്രേയാ ഘോഷാലിനെക്കൊണ്ട് പാടിക്കാനിരുന്ന പാട്ടാണ് എന്റെ ശബ്ദം കേട്ട് ഇഷ്ടപ്പെട്ടപ്പോൾ എനിക്ക് കിട്ടിയത്. അപ്പോഴുണ്ടായ സന്തോഷം പറഞ്ഞറിയിക്കാനാവില്ല. കൃത്യമായ ഉപദേശങ്ങളും നിർദ്ദേശങ്ങളും നൽകി കൈലാസ് സാർ കൂടെയുണ്ടായിരുന്നു. അതുകൊണ്ടാണ് ഈ പാട്ട് ഇത്രയും ഭംഗിയായി പാടാൻ കഴിഞ്ഞത്. അദ്ദേഹത്തോടും അദ്ദേഹത്തിന്റെ അമ്മയോടുമുള്ള കടപ്പാട് പറഞ്ഞാൽ തീരില്ല.\nഎന്റെ പാട്ട് കഴിഞ്ഞതിനുശേഷമാണ് അദ്ദേഹത്തെക്കൊണ്ട് പാടിച്ചത്. അതുകൊണ്ട് മുമ്പ് കണ്ടിരുന്നില്ല. കഴിഞ്ഞ ദിവസം കായംകുളത്ത് നടന്ന ഫിലിം ക്രിട്ടിക്‌സ് അവാർഡ് നിശയിൽ ഞങ്ങൾ ഒന്നിച്ചാണ് വേദിയിൽ ഈ ഗാനം പാടിയത്.\nകവർ ഗാനവും ഹിറ്റായി?\n15 വർഷം മുമ്പ് പുറത്തിറങ്ങിയ മേയ് മാതം എന്ന ചിത്രത്തിലെ ''എൻമേൽ വിഴുന്ത...' എന്ന ഗാനത്തിന്റെ കവർ വേർഷനാണ് ചർച്ചാവിഷയമായിരിക്കുന്നത്. എ.ആർ. റഹ്മാൻ സംഗീത സംവിധാനം നിർവ്വഹിച്ച ഈ ഗാനം ആലപിച്ചത് പി. ജയചന്ദ്രനും കെ.എസ്. ചിത്രയുമായിരുന്നു. ഒരു പരീക്ഷണമെന്ന നിലയിൽ സംഗീത ഉപകരണങ്ങളുടെ അകമ്പടിയില്ലാതെയുള്ള ഗാനാലാപന രീതിയായ അക്കപ്പെല്ല ശൈലിയിലാണ് ഈ ഗാനം ഒരുക്കിയിരിക്കുന്നത്. സംഗീത, വാദ്യ ഉപകരണങ്ങളില്ലാതെ വിവിധ താളത്തിലും ഈണത്തിലും ശബ്ദ പിന്തുണ നൽകുന്ന ഒരു കൂട്ടം ഗായകരാണ് ഇതിനുപിന്നിൽ. മഴയോടുള്ള ഇഷ്ടംകൊണ്ടാണ് ഈ ഗാനത്തിന് കവർ ഒരുക്കിയത്. അഞ്ചു ഗായകരും ഈ പാട്ടിൽ എന്നോടൊപ്പമുണ്ടായിരുന്നു.\nവീട്ടിൽ എല്ലാവർക്കും പാട്ട് ഇഷ്ടമാണ്. സംഗീത മേഖലയിൽ പ്രവർത്തിക്കുന്ന ആരും കുടുംബത്തിലില്ല. പാട്ടു പാടാനുള്ള അവസരം ലഭിച്ചപ്പോൾ എല്ലാവരും സന്തോഷത്തിലായിരുന്നു. പാട്ട് പുറത്തിറങ്ങിയപ്പോഴും ഒട്ടേറെ പേർ വിളിച്ച് അഭിനന്ദിച്ചു. ഗായകരായ ഫ്രാങ്കോ, സുധീപ് കുമാർ എന്നിവരും വിളിച്ച് അഭിനന്ദിച്ചിരുന്നു. പാട്ട് പുറത്തിറങ്ങിയതോടെ മുമ്പ് ചെയ്ത പല കവർ ഗാനങ്ങളും സംഗീത പരിപാടികളുടെ വീഡിയോകളും പലരും കാണുന്നുണ്ടെന്ന് അറിയിക്കുമ്പോഴും ഏറെ സന്തോഷമുണ്ട്.\nഎടക്കാട് ബറ്റാലിയനുശേഷം കൈലാസ് സാർ തന്നെ സംഗീത സംവിധാനം നിർവ്വഹിക്കുന്ന സിക്‌സ് അവേഴ്‌സ് എന്ന ചിത്രത്തിലെ ഒരു ഗാനം ആലപിക്കാനുള്ള അവസരം ലഭിച്ചു. മിറൻഡ് സുരേഷാണ് കൂടെ പാടുന്നത്. മറ്റ് ചില ചിത്രങ്ങളിലേയ്ക്കും അവസരമൊരുങ്ങിയിട്ടുണ്ട്. എന്നാൽ ഉറപ്പു പറയാറായിട്ടില്ല.\nപഠിച്ചത് ആർക്കിടെക്ചറാണെങ്കിലും സംഗീത മേഖലയിൽ ചുവടുറപ്പിക്കുകയാണ് ലക്ഷ്യം. സംഗീതത്തെക്കുറിച്ച് ഇനിയും കുറേ പഠിക്കണമെന്നുണ്ട്. സിനിമയുമായി ബന്ധപ്പെട്ട് പ്രവർത്തിക്കണം. എന്നാൽ അഭിനയരംഗത്തേയ്‌ക്കൊന്നുമില്ല. പിന്നണി ഗായിക എന്ന നിലയിൽ കുറേ നല്ല സിനിമകളുടെ ഭാഗമാകണം എന്നാണ് ആഗ്രഹം. അർജുൻ സിംഗിന്റെ ഗാനങ്ങളോട് ഏറെ ഇഷ്ടമുണ്ട്. ഒരു രക്ഷയുമില്ലാത്ത ആലാപന ശൈലിയാണ് അദ്ദേഹത്തിന്റേത്. അദ്ദേഹത്തോടൊപ്പം ഒരു ഡ്യുയറ്റ് പാടണമെന്നാണ് ആഗ്രഹം.\nഅച്ഛനും അമ്മയും പ്രവാസ ജീവിതം അവസാനിപ്പിച്ച് തിരുവനന്തപുരത്ത് വിശ്രമ ജീവിതം നയിക്കുന്നു. ചേച്ചി നിഷ മാമ്മൻ കുടുംബത്തോടൊപ്പം ഫിൻലാൻഡിലാണ്. ചേച്ചിയും സംഗീത തൽപരയാണ്. ക്വയർ ടീമിൽ അംഗമായിരുന്നു.\nEntertainment nitya mamman singer


ഡിറ്റക്ടീവ് ചമഞ്ഞ് തട്ടിയത് 25 ലക്ഷം, തമിഴ്‌നാട് അതിര്‍ത്തിയില് ആര്‍ഭാടജീവിതം; പ്രതി പിടിയില് | private detective| money fraud\nJul 25, 2021, 06:18 PM IST\nമൂവാറ്റുപുഴ: ഡിറ്റക്ടീവ് ചമഞ്ഞ് 25 ലക്ഷം രൂപ തട്ടിയ കേസില് മുഖ്യപ്രതി പിടിയില്. പെരുമ്പാവൂര് അശമന്നൂര് സ്വദേശി സുദര്‍ശനെ(24)യാണ് മൂവാറ്റുപുഴ പോലീസ് അറസ്റ്റ് ചെയ്തത്. ഇടുക്കി ജില്ലയിലെ തമിഴ്‌നാട് അതിര്‍ത്തിയോട് ചേര്‍ന്ന പ്രദേശത്തുനിന്നാണ് ഇയാളെ പിടികൂടിയതെന്ന് പോലീസ് പറഞ്ഞു.\nഓണ്‍ലൈന് തട്ടിപ്പിനിരയായ ആരക്കുഴ സ്വദേശിക്ക് പണം തിരികെവാങ്ങി നല്‍കാമെന്ന് പറഞ്ഞാണ് പ്രതി തട്ടിപ്പ് നടത്തിയത്. ഓണ്‍ലൈനിലെ സ്‌ക്രാച്ച് കാര്‍ഡ് തട്ടിപ്പിലൂടെ എട്ടുലക്ഷം രൂപയാണ് ആരക്കുഴ സ്വദേശിക്ക് നഷ്ടമായത്. ഇദ്ദേഹത്തെ സ്വകാര്യ ഡിറ്റക്ടീവാണെന്ന് പറഞ്ഞ് സമീപിച്ച പ്രതി, പലതവണകളായി 25 ലക്ഷം രൂപ കൈക്കലാക്കുകയായിരുന്നു.\nരണ്ടുവര്‍ഷം മുമ്പാണ് അരക്കുഴ സ്വദേശിക്ക് സ്‌ക്രാച്ച് കാര്‍ഡ് തട്ടിപ്പിലൂടെ എട്ടുലക്ഷം രൂപ നഷ്ടമായത്. ഈ സംഭവത്തില് പോലീസില് പരാതി നല്‍കിയെങ്കിലും ഉത്തരേന്ത്യ കേന്ദ്രീകരിച്ചുള്ള തട്ടിപ്പായതിനാല് കാര്യമായ അന്വേഷണം നടത്താനായില്ല. ഇതിനിടെയാണ് സുഹൃത്തുക്കളിലൊരാള് സ്വകാര്യ ഡിറ്റക്ടീവുകള് ഇത്തരം കേസുകള് കണ്ടുപിടിക്കുമെന്ന് പറഞ്ഞത്. തുടര്‍ന്നാണ് സുദര്‍ശനെ സമീപിക്കുന്നത്.\nസ്വകാര്യ ഡിറ്റക്ടീവാണെന്ന് സ്വയം പരിചയപ്പെടുത്തിയ പ്രതി അതിവിദഗ്ധമായാണ് പണം തട്ടിയെടുത്തത്. അന്വേഷണത്തിന്റെ ഭാഗമെന്ന് പറഞ്ഞും അല്ലാതെയും പലഘട്ടങ്ങളിലായി പണം കൈക്കലാക്കുകയായിരുന്നു. പരാതിക്കാരനെ വിശ്വസിപ്പിക്കാനായി ആര്.ബി.ഐ. ഉദ്യോഗസ്ഥനായും എസ്.ബി.ഐ. ഉദ്യോഗസ്ഥനായും പ്രതി ഫോണില് വിളിച്ചിരുന്നു. വ്യത്യസ്ത സിംകാര്‍ഡുകളില്‍നിന്ന് ശബ്ദം മാറ്റിയാണ് പ്രതി സംസാരിച്ചത്. മാത്രമല്ല, ആര്.ബി.ഐ.യിലും ആദായനികുതി വകുപ്പിലും ഫീസ് അടക്കാനുണ്ടെന്ന് പറഞ്ഞും പണം തട്ടി. മാസങ്ങള് കഴിഞ്ഞിട്ടും ഇത് തുടര്‍ന്നതോടെയാണ് സംഭവം തട്ടിപ്പാണെന്ന് പരാതിക്കാരന് ബോധ്യമായത്. തുടര്‍ന്ന് പോലീസിനെ സമീപിക്കുകയായിരുന്നു.\nഡിറ്റക്ടീവ് ചമഞ്ഞ് പണം തട്ടുന്ന സുദര്‍ശന് പ്രായമേറിയവരെയും റിട്ട. ഉദ്യോഗസ്ഥരെയും കേന്ദ്രീകരിച്ചാണ് തട്ടിപ്പ് നടത്തിയിരുന്നതെന്ന് പോലീസ് പറഞ്ഞു. തമിഴ്‌നാട് അതിര്‍ത്തിയിലെ രഹസ്യകേന്ദ്രത്തില് ആര്‍ഭാട ജീവിതമാണ് ഇയാള് നയിച്ചിരുന്നത്. തട്ടിപ്പില് കൂടുതല് പേര്‍ക്ക് പങ്കുണ്ടോ എന്നതും പ്രതിയുടെ സാമ്പത്തിക ഇടപാടുകളും പോലീസ് അന്വേഷിച്ചുവരികയാണ്.\nമൂവാറ്റുപുഴ പോലീസ് ഇന്‍സ്‌പെക്ടര് സി.ജെ. മാര്‍ട്ടിന്റെ നേതൃത്വത്തില് എസ്.ഐ. ആര് അനില്‍കുമാര്,എ.എസ്.ഐ. പി.സി. ജയകുമാര്, സീനിയര് സി.പി.ഓമാരായ ടി.എന്.സ്വരാജ്, ബിബില് മോഹന് എന്നിവരടങ്ങിയ സംഘമാണ് പ്രതിയെ പിടികൂടിയത്.\n24 കോടി രൂപ വാഗ്ദാനം ചെയ്ത് തട്ടിയത് 1.24 കോടി രൂപ; രണ്ടുപേര് പിടിയില്


Sex | സുഖകരമായ അന്തരീക്ഷത്തിലേക്ക് കൂട്ടിക്കൊണ്ടു പോകാന് അനല് സെക്‌സ് - Malayalivartha.com Widgets Magazine\n18 AUGUST 2018 11:01 PM IST\nദാമ്പത്യബന്ധത്തിന്റെ അടിത്തറയാണ് ലൈംഗീകബന്ധമെന്നത് എല്ലാവര്‍ക്കും അറിയാം. എന്നാല് ഈ അടിത്തറ എങ്ങനെ ദൃഡമാക്കണമെന്ന് അന്വേഷിക്കുന്നവര് കുറവൊന്നുമല്ല. അത്തരക്കാര്‍ക്കായി ഗവേഷകര് പലതരത്തിലുള്ള പഠനങ്ങള് നടത്തിയിട്ടുണ്ട്. അതില് ഒന്നാണ് അനല് സെക്‌സ്.\nഅനല് സെക്‌സ് എന്താണെന്ന് അറിയാത്തവരും ഉണ്ടാകും. അനല് സെക്‌സിന്റെ കുറിച്ചു പറയുമ്പോള് സത്യത്തില് ഇതും ഒരു ലൈംഗികതയാണെന്നു മനസിലാക്കുകയാണ് ആദ്യം വേണ്ടത്. അനല് സെക്‌സ് എന്നു കേള്‍ക്കുമ്പോള് തന്നെ അറപ്പു തോന്നേണ്ട കാര്യമില്ലെന്നാണ് പല പഠനങ്ങളും പറയുന്നത്.\nപങ്കാളികള്‍ക്ക് താല്‍പ്പര്യമുണ്ടെങ്കില് മാത്രം അനല് സെക്‌സ് ചെയ്താല് മതി. അല്ലെങ്കില് അതൊരു ദുരിതാനുഭവമായിരിക്കും. പിന്‍ഭാഗത്തെ അതിനു തയാറാക്കണമെങ്കില് ആദ്യം നാവു കൊണ്ടും ഉത്തേജിപ്പിക്കേണ്ടതുണ്ട്. ഏറ്റവും സെന്‍സിറ്റീവായുള്ള അവയവങ്ങളില് ഒന്നാണ് ഇതും. വൃത്തിയുടെ കാര്യത്തില് വലിയ കണ്‍സപ്റ്റുള്ളവര് അനല് സെക്‌സില് നിന്നും വിട്ടു നില്‍ക്കുന്നതാണ് നല്ലത്.\nസമൂഹം പറയുന്ന പോലെ അനല് സെക്‌സ് മോശപ്പെട്ടതോ വൃത്തികെട്ടതോ രീതിയിലുള്ള പരിപാടിയേ അല്ല. മനുഷ്യ ശരീരത്തിലുള്ള ഒരു അവയവമാണ് ഇതെന്നും സെക്‌സ് ആസ്വദിക്കാനുള്ളതാണെന്നുമുള്ള ഒരു മനസ് മാത്രം മതി. വളരെ സാവധാനത്തില് പങ്കാളിയുടെ മനസ്സറിഞ്ഞ് വേണം അനല് സെക്‌സ് ചെയ്യാന്. വ്യക്തമായ തയാറെടുപ്പുകളോടെ പങ്കാളിയുമായി ചര്‍ച്ച ചെയ്തു വേണം ഇതിന് മുതിരാന്.\nഈ ഭാഗത്തുള്ള മസിലുകള് കൂടുതല് ടൈറ്റ് ആയതിനാല് തുടക്കത്തില് ചെറിയ വേദനയ്ക്കു സാധ്യതയുണ്ട്. യോനിയില് ചെയ്യുന്നതിനേക്കാളും കരുതി വേണം അനല് ചെയ്യാന്. ക്ഷമ വേണം. സ്വീകരിക്കുന്നത് പങ്കാളിയായതിനാല് നിങ്ങള്‍ക്കു വേദനിക്കില്ലെങ്കിലും അവര്‍ക്കു വേദനിക്കും.\nതുടക്കത്തിലുള്ള ബുദ്ധിമുട്ടുകള് ഒഴിവാക്കുന്നതിന് മോയിസ്ച്ചുറൈസറുകള് പോലെയുള്ളവ ഉപയോഗിക്കാം. ജലാംശം കൂടുതലുള്ള ലൂബ്രിക്കന്റ്‌സ് ഉപയോഗിക്കുന്നതാണ് ഉത്തമം. അനല് സെക്‌സില് കോണ്ടം ഉപയോഗിക്കുന്നത് സെക്‌സ് കൂടുതല് സൗകര്യമുള്ളതാക്കും. മസിലുകള് കൊണ്ട് ഡ്രൈ ആയിരിക്കുന്ന ഭാഗത്തിലൂടെ സെക്‌സ് ചെയ്യുമ്പോള് കോണ്ടം ഉപയോഗിക്കുന്നത് ഏറ്റവും നല്ലതാണെന്നാണ് പഠനങ്ങള് പറയുന്നു.


Tue Jun 28 2022 11:53:40 GMT+0530 (India Standard Time)\nBY BRJ24 May 2022 2:58 PM GMT\nBRJ24 May 2022 2:58 PM GMT\nതിരുവനന്തപുരം: സംസ്ഥാനത്ത് മേയ് 25, 26, 27 തീയതികളില് കുട്ടികള്‍ക്കുള്ള പ്രത്യേക കൊവിഡ് വാക്‌സിനേഷന് യജ്ഞം സംഘടിപ്പിക്കുമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്. സ്‌കൂള് തുറക്കുന്ന സാഹചര്യം കൂടി മുന്നില് കണ്ട് പരമാവധി കുട്ടികള്‍ക്ക് വാക്‌സിന് നല്‍കുകയാണ് ലക്ഷ്യം. സ്‌കൂളുകളുമായും റസിഡന്റ്‌സ് അസോസിയേഷനുകളുമായും സന്നദ്ധ പ്രവര്‍ത്തകരുമായും സഹകരിച്ചാണ് കുട്ടികള്‍ക്കുള്ള വാക്‌സിനേഷന് യജ്ഞം സംഘടിപ്പിക്കുന്നത്. പ്രധാന ആശുപത്രികളില് ഈ ദിവസങ്ങളില് വാക്‌സിനേഷന് ഉണ്ടായിരിക്കും.\nകൊവിന് പോര്‍ട്ടല് വഴി രജിസ്റ്റര് ചെയ്‌തോ നേരിട്ട് വാക്‌സിനേഷന് സെന്ററിലെത്തി രജിസ്റ്റര് ചെയ്‌തോ വാക്‌സിന് സ്വീകരിക്കാം. സ്‌കൂള് ഐഡി കാര്‍ഡോ, ആധാറോ കൊണ്ട് വരേണ്ടതാണ്. ഈ പ്രായത്തിലുള്ള എല്ലാ കുട്ടികള്‍ക്കും വാക്‌സിനെടുത്തെന്ന് ഉറപ്പ് വരുത്തണമെന്നും മന്ത്രി പറഞ്ഞു. സംസ്ഥാന റാപ്പിഡ് റെസ്‌പോണ്‍സ് ടീം യോഗത്തിലാണ് മന്ത്രി ഇതു സംബന്ധിച്ച് നിര്‍ദേശം നല്‍കിയത്.\nകൊവിഡ് കേസുകള് വര്‍ധിക്കാതിരിക്കാന് ശ്രദ്ധിക്കണം. കൊവിഡ് കേസുകളില് ജിനോമിക് പരിശോധനകള് നടത്തും. പകര്‍ച്ചവ്യാധി പ്രതിരോധ പ്രവര്‍ത്തനങ്ങള് ശക്തമായി തുടരണം. തദ്ദേശസ്വയംഭരണ സ്ഥാപനങ്ങളുമായി സഹകരിച്ച് പ്രവര്‍ത്തനങ്ങള് ഏകോപിപ്പിക്കണം. ഡ്രൈ ഡേ പ്രവര്‍ത്തനങ്ങള് കൃത്യമായി നടത്തണം. ഫീല്‍ഡ് പ്രവര്‍ത്തകരും ഡിവിസി യൂണിറ്റുകളും കൊതുകിന്റെ ഉറവിട നശീകരണ പ്രവര്‍ത്തനങ്ങള് ഊര്‍ജിതമാക്കണം. പകര്‍ച്ചവ്യാധി പ്രതിരോധ പ്രവര്‍ത്തനങ്ങള് ജില്ലകള് കൃത്യമായി അവലോകനം നടത്തണം. വാനര വസൂരിയ്‌ക്കെതിരെ (മങ്കി പോക്‌സ്) ജാഗ്രതാ നിര്‍ദേശം നല്‍കിയിട്ടുണ്ട്. പ്രതിരോധ പ്രവര്‍ത്തനങ്ങള് യോഗം ചര്‍ച്ച ചെയ്തു.


നിഞ്ച ZX-10R ഇന്ത്യയിലെത്തി; വില കേട്ടാല് ഞെട്ടും; ആറ് ലക്ഷത്തോളം രൂപയുടെ കുറവ് | Kairali News | kairalinewsonline.com\nനിഞ്ച ZX-10R ഇന്ത്യയിലെത്തി; വില കേട്ടാല് ഞെട്ടും; ആറ് ലക്ഷത്തോളം രൂപയുടെ കുറവ്\nപുതിയ കവാസാക്കി നിഞ്ച ZX-10R, ZX-10RR ബൈക്കുകള് ഇന്ത്യയില് വിപണിയിലെത്തി. 12.80 ലക്ഷം രൂപയാണ് ഇന്ത്യന് നിര്‍മ്മിത ZX-10R ന്‍റെ വില. 16.10 ലക്ഷം രൂപ വിലയിലാണ് ZX-10RR -വിപണിയില് എത്തുക. 2018 ജൂലായ് വരെ മാത്രമെ ഈ വിലയ്ക്ക് മോഡലുകള് ലഭ്യമാവുകയുള്ളു. ഓഗസ്റ്റില് ബൈക്കുകളുടെ വില കൂട്ടുമെന്നാണ് കമ്പനി വ്യക്തമാക്കുന്നത്.\nകവാസാക്കി എല്ലാ ഡീലര്‍ഷിപ്പുകളില് നിന്നും ZX-10R, ZX-10RR ബൈക്കുകള്‍ബുക്ക് ചെയ്യാം.\nഇതുവരെയും പൂര്‍ണ ഇറക്കുമതി മോഡലായാണ് നിഞ്ച ZX-10R -നെ കമ്പനി ഇന്ത്യയില് അവതരിപ്പിച്ചത്. എന്നാല് ഇക്കുറി ഇന്ത്യന് നിര്‍മ്മിത നിഞ്ച ZX-10R, ZX-10RR സൂപ്പര്‍ബൈക്കുകളാണ് വില്‍പനയ്‌ക്കെത്തുന്നത്. അതും ആറ് ലക്ഷം രൂപ വിലക്കുറവില്.\nകെആര്‍ടി എഡിഷന് കവാസാക്കി നിഞ്ച ZR-10R -പച്ചനിറത്തില് ലഭ്യമാണ്. അതേസമയം കറുപ്പ് നിറത്തില് മാത്രമെ ZX-10RR ലഭ്യമാവുകയുള്ളു. 998 സിസി ലിക്വിഡ് കൂള്‍ഡ് ഇന്‍ലൈന് നാലു സിലിണ്ടര് എഞ്ചിനാണ് ഇരു മോഡലുകളിലും. 197 bhp കരുത്തും 113.4 Nm torque ഉം എഞ്ചിന് ശ്ക്തിയുണ്ട്.\nആറു സ്പീഡാണ് ഗിയര്‍ബോക്സ്. അലൂമിനിയം പെരിമീറ്റര് ഫ്രെയിം ഒരുങ്ങുന്ന ബൈക്കുകളില് യഥാക്രമം 120/70 ZR17, 190/55 ZR17 ടയറുകളാണ് ഒരുക്കിയിട്ടുള്ളത്


ഈ മാസ്ക് അൽപ്പം സ്പെഷലാണ്; മമ്മൂട്ടിയുടെ മാസ്കിനു പിന്നാലെ ആരാധകർ – Malayalam Varthakal\nതാരങ്ങളുടെ സ്റ്റൈൽ, അവർ അണിയുന്ന വാച്ചുകൾ, ഡ്രസ്സുകൾ, ആക്സസറീസ് എന്നിവയെല്ലാം പലപ്പോഴും ആരാധകർ സൂക്ഷ്മമായി നിരീക്ഷിക്കാറുണ്ട്. ‘ദി പ്രീസ്റ്റ്’ എന്ന ചിത്രത്തിന്റെ പ്രമോഷനെത്തിയ മമ്മൂട്ടി ധരിച്ച മാസ്കിനു പിന്നാലെയാണ് ഇപ്പോൾ ആരാധകർ. ജർമ്മൻ കമ്പനിയായ ഹൂഗോ ബോസിന്റെ ന്യൂ സീസൺ പ്രിന്റ് മാസ്കാണ് മമ്മൂട്ടി അണിഞ്ഞിരിക്കുന്നത്. 28 ഡോളർ മുതലാണ് ഇവയുടെ വില ആരംഭിക്കുന്നത്.\nവാഹനങ്ങൾ, പുത്തൻ ക്യാമറകൾ, ഫോണുകൾ, ടെക്നോളജി എന്നിവയോടെല്ലാം ഏറെ ക്രേസുള്ള ഒരാളാണ് മമ്മൂട്ടി. ഏറ്റവും പുതിയ ടെക്നോളജി അത് ഫോണിന്റെ കാര്യത്തിലോ ഗാഡ്ജറ്റിന്റെ കാര്യത്തിലോ ആവട്ടെ ആദ്യം സ്വന്തമാക്കാൻ ശ്രമിക്കുന്ന ഒരാൾ കൂടിയാണ് അദ്ദേഹം. അടുത്തിടെ, മമ്മൂട്ടി ധരിച്ച വാച്ചും സോഷ്യൽ മീഡിയയുടെ ശ്രദ്ധ കവർന്നിരുന്നു. ജർമൻ കമ്പനിയായ ‘അലാങ്കെ എൻ സൂന’ (A. Lange & Söhne)യുടെ വാച്ചാണ് ചിത്രത്തിൽ മമ്മൂട്ടി അണിഞ്ഞത്. 50 ലക്ഷം രൂപയാണ് ഈ വാച്ചിന്റെ വില.\nഏറെ നാളുകൾക്ക് ശേഷം തിയേറ്ററിൽ എത്തുന്ന മമ്മൂട്ടി ചിത്രമാണ് ‘ദി പ്രീസ്റ്റ്’. മമ്മൂട്ടിയും മഞ്ജു വാരിയറും ആദ്യമായി ഒന്നിക്കുന്നു എന്ന സവിശേഷതയും ഈ ചിത്രത്തിനുണ്ട്. മാർച്ച് 11നാണ് ചിത്രം തിയേറ്ററുകളിലെത്തുന്നത്. ഒരു പുരോഹിതനായാണ് മമ്മൂട്ടി ചിത്രത്തിൽ അഭിനയിക്കുന്നത്.\nനവാഗതനായ ജോഫിന് ടി.ചാക്കോയാണ് ചിത്രം സംവിധാനം ചെയ്യുന്നത്. സംവിധായകന് ജിസ് ജോയിയുടെ അസിസ്റ്റന്റായി പ്രവര്‍ത്തിച്ചിട്ടുള്ള ആളാണ് ജോഫിന്. ബി.ഉണ്ണിക്കൃഷ്ണന്, ആന്റോ ജോസഫ് എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്. ‘കുഞ്ഞിരാമായണം’ എന്ന സിനിമയ്‌ക്ക് തിരക്കഥ ഒരുക്കിയ ദീപു പ്രദീപ്, ‘കോക്ക്‌ടെയിൽ’ എന്ന ജയസൂര്യ ചിത്രത്തിന് തിരക്കഥ ഒരുക്കിയ ശ്യം മേനോൻ എന്നിവരാണ് മമ്മൂട്ടി-മഞ്ജു ചിത്രത്തിന്റെ തിരക്കഥ. സംവിധായകൻ ജോഫിന്റേത് തന്നെയാണ് കഥ.\nMammootty boss hugo mask\nTags: Boss hugo mask price in indiaIE MalayalamMammoottyMammootty boss hugo maskMammootty Manju The Priest First LookMammootty maskManju and MammoottyManju WarrierThe Priestഐഇ മലയാളംദ പ്രീസ്റ്റ്ബോസ് ഹുഗോ മാസ്ക്മഞ്ജു വാരിയർമഞ്ജുവും മമ്മൂട്ടിയുംമമ്മൂട്ടി\nരാജ്യസഭാ ഉപതെരഞ്ഞെടുപ്പ്;സയിദ് സഫര് ഇസ്ലാം ബിജെപി സ്ഥാനാര്‍ഥി;സിന്ധ്യയെ ബിജെപിയില് എത്തിച്ചത് സയിദ് സഫര് ഇസ്ലാം!\nഅതിവേഗ ഇന്റർനെറ്റുമായി കെ-ഫോൺ എത്തുന്നു; ആദ്യഘട്ട ഉദ്ഘാടനം ഇന്ന്


കുടിക്കട സർട്ടിഫിക്കറ്റിനുള്ള അപേക്ഷ വൈകിപ്പിച്ചു, വസ്തുതാവിരുദ്ധമായ റിപ്പോർട്ടും നൽകി; പരാതിയിൽ അഞ്ചുപേർക്കെതിരേ കേസ് : Deepika.com Nattu Visesham\nപെരിന്തൽമണ്ണ: കുടിക്കട സർട്ടിഫിക്കറ്റിനുള്ള അപേക്ഷ വൈകിക്കുകയും അതിൻമേലുള്ള അപ്പീലിൽ വ്യാജരേഖകൾ ചമച്ച് വസ്തുതാവിരുദ്ധമായ റിപ്പോർട്ട് നൽകുകയും ചെയ്തതായ പരാതിയിൽ അഞ്ചുപേർക്കെതിരേ പെരിന്തൽമണ്ണ പോലീസ് കേസെടുത്തു. മലപ്പുറം ജില്ലാ രജിസ്ട്രാർ(ജനറൽ), പെരിന്തൽമണ്ണ സബ് രജിസ്ട്രാർ, ഇതേ ഓഫീസിലെ മൂന്നു ജീവനക്കാർ എന്നിവരുടെ പേരിലാണ് കേസ്. തിരൂർക്കാട് സ്വദേശിയും വിവരാവകാശ പ്രവർത്തകനുമായ ചെന്ദ്രത്തിൽ അനിൽകുമാറാണ് പരാതി നൽകിയത്.\n2019 ഒക്ടോബർ 17-ന് കുടിക്കട സർട്ടിഫിക്കറ്റിനായി പെരിന്തൽമണ്ണ സബ് രജിസ്ട്രാർ ഓഫീസിൽ ഓണ്‍ലൈനായി അനിൽകുമാർ അപേക്ഷിച്ചിരുന്നു. സേവനാവകാശ നിയമപ്രകാരം ഏഴു ദിവസത്തിനുള്ളിൽ ലഭിക്കേണ്ട സർട്ടിഫിക്കറ്റ് 21 ദിവസം വൈകിയാണ് ലഭിച്ചത്. പതിവുകൾ വിട്ടുകളഞ്ഞ് തെറ്റായ കുടിക്കട സർട്ടിഫിക്കറ്റാണ് അനുവദിച്ചതെന്ന് പരാതിയിൽ പറയുന്നു.\nഇക്കാര്യങ്ങൾക്കെതിരെ അപ്പീൽ അധികാരിയായ ജില്ലാ രജിസ്ട്രാർക്കു അനിൽകുമാർ അപേക്ഷ നൽകി. ഇതിൽ സബ് രജിസ്ട്രാറോട് റിപ്പോർട്ട് ആവശ്യപ്പെട്ടു. അപേക്ഷയിൽ വിവരങ്ങൾ പൂർണമല്ലെന്ന വിവരം സൂചിപ്പിച്ച് പരാതിക്കാരന് ഓട്ടോമാറ്റിക് ജനറേറ്റഡ് മെസേജ് അയച്ചതായാണ് റിപ്പോർട്ട് നൽകിയത്. ഇതേത്തുടർന്ന് അപ്പീൽ തള്ളി. എന്നാൽ ഇത്തരം സന്ദേശം തനിക്കു ലഭിച്ചില്ലെന്നും ഇതുസംബന്ധിച്ച് വ്യാജരേഖയാണ് അപ്പീൽ അധികാരിക്കു നൽകിയതെന്നുമാണ് പരാതിയിൽ പറയുന്നത്.\nനിശ്ചിത ദിവസം കഴിഞ്ഞു നൽകിയ കുടിക്കട സർട്ടിഫിക്കറ്റിൽ ബോധപൂർവം പലതും വിട്ടുകളഞ്ഞതായും ഗൂഢാലോചന നടത്തി വ്യാജരേഖ ചമയ്ക്കുകയും ചെയ്തതായി പരാതിയിൽ ആരോപിക്കുന്നു. തെറ്റായ കുടിക്കടം നൽകി പ്രയാസപ്പെടുത്തുകയും കൃത്യനിർവഹണത്തിൽ ഉദ്യോഗസ്ഥർ വീഴ്ച വരുത്തുകയും ചെയ്തതായി പരാതിയിൽ ചൂണ്ടിക്കാട്ടുന്നു.\nഅതേസമയം, അപേക്ഷയിലെ വിവരങ്ങൾ അപൂർണമായതുകൊണ്ട് മതിയായ രേഖകൾ ഹാജരാക്കണമെന്ന സന്ദേശം അയച്ചിരുന്നു. ഇവ ഹാജരാക്കിയ മുറയ്ക്ക് അധിക ഫീസ് അടക്കാനുള്ള സന്ദേശം അയക്കുകയും തുടർന്ന് ഫീസടച്ച് സർട്ടിഫിക്കറ്റ് കൈപ്പറ്റുകയും ചെയ്തിട്ടുള്ളതാണെന്ന് സബ് രജിസ്ട്രാർ അറിയിച്ചു.


LG X4+ launched with Snapdragon 425, Android Nougat - Malayalam Gizbot\nസ്‌നാപ്ഡ്രാഗണ് 425, ആന്‍ഡ്രോയ്ഡ് നൗഗട്ട് എന്നിവയുമായി എല്‍ജി X4+ വരുന്നു\nPublished: Monday, January 22, 2018, 16:00 [IST]\nവര്‍ഷാവര്‍ഷം സ്മാര്‍ട്ട്‌ഫോണുകള് ഇറക്കാന് ഉദ്ദേശിക്കുന്നില്ലെന്ന് അടുത്തിടെ എല്‍ജി പ്രഖ്യാപിച്ചിരുന്നു. ആവശ്യമുളളപ്പോള് മാത്രം പുതിയ ഫോണുകള് പുറത്തിറക്കാനാണ് കമ്പനിയുടെ തീരുമാനം.\nഎല്‍ജിയുടെ എറെ ചര്‍ച്ച ചെയ്യപ്പെട്ട സ്മാര്‍ട്ട്‌ഫോണ് ആയ G7-നും വിപണിയിലെത്താന് വൈകുമെന്നാണ് സൂചന. ഇതിനിടെ 20000 രൂപയില് താഴെ വിലയുള്ള ഒരു സ്മാര്‍ട്ട്‌ഫോണ് എല്‍ജി സ്വന്തം തട്ടകത്തില് പുറത്തിറക്കിയിരിക്കുകയാണ്. എല്‍ജി X4+ എന്ന് പേരിട്ടിരിക്കുന്ന ഫോണിന്റെ ഏകദേശ വില 17860 രൂപയാണ്.\n720p റെസല്യൂഷനോട് കൂടിയ 5.3 ഇഞ്ച് HD ഡിസ്‌പ്ലേ, ക്വാല്‍കോം സ്‌നാപ്ഡ്രാഗണ് 425 പ്രോസസ്സര്, 2GB റാം, 32 GB സ്‌റ്റോറേജ് എന്നിവയാണ് ഫോണിലുള്ളത്. പിന്‍ഭാഗം അലുമിനിയത്തില് നിര്‍മ്മിച്ചതാണ്.\nഇനി ക്യാമറ നോക്കാം. 13 MP പ്രൈമറി ക്യാമറയും 5MP സെല്‍ഫി ക്യാമറയും ഉണ്ട്. 3000 mAh ബാറ്ററിയാണ് എല്‍ജി X4+-ന്റെ മറ്റൊരു പ്രത്യേകത. ഫോണിന്റെ ഡിസ്‌പ്ലേ ചെറുതായതിനാല്, ബാറ്ററി ദീര്‍ഘനേരം നിലനില്‍ക്കും.\nആന്‍ഡ്രോയ്ഡ് 7.0 നൗഗട്ട് ഔട്ട് ഓഫ് ദി ബോക്‌സ് ഓപ്പറേറ്റിംഗ് സിസ്റ്റത്തില് പ്രവര്‍ത്തിക്കുന്ന ഈ സ്മാര്‍ട്ട്‌ഫോണില് ഫിംഗര്‍പ്രിന്റ് സ്‌കാനറുണ്ട്. പിന്‍ഭാഗത്താണ് ഫിംഗര്‍പ്രിന്റ് സ്‌കാനറിന്റെ സ്ഥാനം. മികച്ച ശബ്ദം ഉറപ്പുനല്‍കുന്നതിനായി എല്‍ജി X4+-ല് ഹൈഫൈ ഡിജിറ്റല് അനലോഡ് കണ്‍വെര്‍ട്ടര് ഉള്‍പ്പെടുത്തിയിട്ടുണ്ട്.\nഎല്‍ജി പേ സൗകര്യമാണ് ഫോണിന്റെ എടുത്ത് പറയേണ്ട മറ്റൊരു സവിശേഷത. എല്‍ജിയുടെ സ്വന്തം ഡിജിറ്റല് വാലറ്റാണ് എല്‍ജി പേ. ഇതുപയോഗിച്ച് സുരക്ഷിതമായി പണമിടപാടുകള് നടത്താനാകും. കൊറിയയില് പുറത്തിറങ്ങിയ ഫോണ് മറ്റ് രാജ്യങ്ങളില് എന്ന് എത്തുമെന്ന കാര്യത്തില് വ്യക്തതയില്ല.\nഎല്‍ജി G7-നെ കുറിച്ച് ചില കാര്യങ്ങള് കൂടി പറഞ്ഞ് നിര്‍ത്താം. 2018 MWC-യില് G7 എത്തില്ലെന്ന് ഏറെക്കുറെ ഉറപ്പായിക്കഴിഞ്ഞു. ഈ വാര്‍ത്ത എല്‍ജി ആരാധകരെ നിരാശപ്പെടുത്തിയെക്കാമെങ്കിലും ആരെയും കൊതിപ്പിക്കുന്ന സവിശേഷതകളോടെ എല്‍ജി G7 പുറത്തിറങ്ങുമെന്ന് പ്രതീക്ഷിക്കാം.


കോണ്‍ഗ്രസ് ചിന്തന് ശിബിരത്തിന് ഇന്ന് തുടക്കം - Keralabhooshanam Daily കോണ്‍ഗ്രസ് ചിന്തന് ശിബിരത്തിന് ഇന്ന് തുടക്കം\nHome/NEWS/BREAKING NEWS/കോണ്‍ഗ്രസ് ചിന്തന് ശിബിരത്തിന് ഇന്ന് തുടക്കം\nന്യൂഡല്‍ഹി: വര്‍ത്തമാനകാല വെല്ലുവിളികള്‍ക്കനുസൃതമായി സംഘടനയെ ഉടച്ചുവാര്‍ക്കാനും ലോക്‌സഭാ തിരഞ്ഞെടുപ്പിന് തയ്യാറെടുക്കാനുമുള്ള കോണ്‍ഗ്രസ് നവസങ്കല്‍പ്പ ചിന്തന് ശിബിരത്തിന് രാജസ്ഥാനിലെ ഉദയ്പുരില് വെള്ളിയാഴ്ച തുടക്കമാവും. താജ് ആരവല്ലി റിസോര്‍ട്ടില് മൂന്നുദിവസങ്ങളിലായി നടക്കുന്ന ശിബിരം ഉച്ചയ്ക്ക് രണ്ടിന് അധ്യക്ഷ സോണിയാ ഗാന്ധി ഉദ്ഘാടനംചെയ്യും.\nരാവിലെ പ്രവര്‍ത്തകസമിതി അംഗങ്ങള് അജന്‍ഡകള് വിലയിരുത്തും. മുന് അധ്യക്ഷന് രാഹുല് ഗാന്ധി, ജനറല് സെക്രട്ടറി പ്രിയങ്കാ ഗാന്ധി തുടങ്ങി 422 പ്രതിനിധികള് പങ്കെടുക്കും. ഡല്‍ഹിയില്‍നിന്ന് തീവണ്ടിമാര്‍ഗമാണ് രാഹുലും മുതിര്‍ന്ന പ്രവര്‍ത്തകസമിതി അംഗങ്ങളും ജയ്പുരിലെത്തിയത്. യൂത്ത് കോണ്‍ഗ്രസ് ദേശീയ സെക്രട്ടറി ബി.വി. ശ്രീനിവാസ്, എന്.എസ്.യു.ഐ. ദേശീയ സെക്രട്ടറിയും മലയാളിയുമായ എറിക് സ്റ്റീഫന് എന്നിവരും രാഹുലിനൊപ്പമുണ്ടായിരുന്നു. ശിബിരത്തിന്റെ ക്രമീകരണങ്ങള് രാജസ്ഥാന് മുഖ്യമന്ത്രി അശോക് ഗഹ്‌ലോത്, ദേശീയ ജനറല് സെക്രട്ടറി കെ.സി. വേണുഗോപാല്, അജയ് മാക്കന്, രണ്‍ദീപ് സിങ് സുര്‍ജേവാല തുടങ്ങിയ നേതാക്കള് വിലയിരുത്തി.\nശിബിരം കോണ്‍ഗ്രസിന്റെ ചരിത്രത്തിലെ നാഴികക്കല്ലാവുമെന്ന് അശോക് ഗഹ്‌ലോത് വാര്‍ത്താസമ്മേളനത്തില് അവകാശപ്പെട്ടു. രാഷ്ട്രീയം, സാമൂഹികനീതി, സാമ്പത്തികം, സംഘടന, കര്‍ഷകര്‍കൃഷി, യുവജനംശാക്തീകരണം എന്നീ വിഷയങ്ങളിലായാണ് ശിബിരത്തില് ചര്‍ച്ചനടക്കുക.\nകുടുംബവഴക്ക്; കോട്ടയത്ത് ഭാര്യയെ കൊന്ന് ഭര്‍ത്താവ് ജീവനൊടുക്കി\nകീഴടങ്ങിയ ഭീകരന് വെളിപ്പെടുത്തി; പരിശീലിപ്പിച്ചത് പാക് സൈന്യവും ലഷ്‌കറും, പ്രതിഫലമായി 20,000 രൂപ


അട്ടപ്പാടി കോട്ടത്തറ ട്രൈബൽ സ്പെഷ്യാലിറ്റി ആശുപത്രിയിൽ കൂട്ടപ്പിരിച്ചുവിടൽ ; 59 പേർക്ക് ജോലി നഷ്ടമായി | Pathanamthitta Media\nഅട്ടപ്പാടി കോട്ടത്തറ ട്രൈബൽ സ്പെഷ്യാലിറ്റി ആശുപത്രിയിൽ കൂട്ടപ്പിരിച്ചുവിടൽ ; 59 പേർക്ക് ജോലി നഷ്ടമായി\nപാലക്കാട് : അട്ടപ്പാടി കോട്ടത്തറ ട്രൈബൽ സ്പെഷ്യാലിറ്റി ആശുപത്രിയിൽ കൂട്ടപ്പിരിച്ചുവിടൽ. 59 താൽക്കാലിക ജീവനക്കാരെ പിരിച്ചുവിട്ടു. ഹോസ്പിറ്റൽ മാനേജ്മെന്റ് കമ്മിറ്റി നിയമിച്ച ജീവനക്കാരെയാണ് പിരിച്ചുവിട്ടത്. കൊവിഡ് സാഹചര്യത്തിൽ ആശുപത്രി സാമ്പത്തിക പ്രതിസന്ധിയിലാണെന്നാണ് വിശദീകരണം. കഴിഞ്ഞ ഓഗസ്റ്റ് മുതൽ ജീവനക്കാർക്ക് ശമ്പളം നൽകാനായിട്ടില്ല. ഓഗസ്റ്റിന് മുമ്പുള്ള മൂന്ന് മാസത്തെ ശമ്പളം നൽകിയത് ട്രൈബൽ ഫണ്ട് വകമാറ്റിയാണ്.\nഈ ഫണ്ട് തിരിച്ചടയ്ക്കാൻ ആശുപത്രിക്ക് നിർദ്ദേശം വന്നു ഈ സാഹചര്യത്തിലാണ് പിരിച്ചുവിടൽ നടപടിയിലേക്ക് ആശുപത്രി മാനേജ്‌മെന്റ് നീങ്ങിയത്. അട്ടപ്പാടിയിലെ ആദിവാസികൾ പ്രധാനമായും ആശ്രയിക്കുന്ന ആശുപത്രിയാണ് കോട്ടത്തറയിലേത്. ദേശീയ തലത്തിൽ തന്നെ ഏറ്റവും മികച്ച സേവനങ്ങൾക്ക് അവാർഡ് ലഭിച്ച താലൂക്ക് ആശുപത്രി.\nനേരത്തെ ആശുപത്രി ജീവനക്കാരുടെ ദുരിതം വാർത്തയായതിന് പിന്നാലെ ശമ്പളക്കുടിശ്ശിക കൊടുത്തു തീർക്കുമെന്ന് ആരോഗ്യമന്ത്രി വാഗ്ദാനം നൽകിയിരുന്നു. എന്നാൽ പിന്നീട് തിരിഞ്ഞു നോക്കിയില്ല. കുടിശ്ശിക കൊടുത്ത് തീർക്കണമെന്ന പട്ടിക ജാതി പട്ടിക വർഗ കമ്മീഷൻ നിർദേശം നൽകിയിരുന്നു. എന്നാൽ ഇതിലും ആരോഗ്യവകുപ്പ് യാതൊരു നടപടിയും സ്വീകരിച്ചില്ല. അട്ടപ്പാടിയിലെ ശിശുമരണ നിരക്ക് കുറയ്ക്കുന്നതിൽ പ്രധാന പങ്ക് വഹിച്ചത് കോട്ടത്തറ ആശുപത്രിയാണ്. മതിയായ ജീവനക്കാർ ഇല്ലാതിരുന്നിട്ടും മികച്ച നേട്ടം കൈവരിച്ച ആശുപത്രിയെ സർക്കാർ അവഗണിക്കുകയാണെന്ന പരാതിയാണ് ഉയരുന്നത്.\nPrevious articleരാജ്യത്തിതുവരെ നല്‍കിയ ആകെ വാക്സിനുകളുടെ എണ്ണം 112.01 കോടി കടന്നു\nNext articleലഖിംപൂര് ഖേരിയിലെ കര്‍ഷകവുമായി ബന്ധപ്പെട്ട കേസ് സുപ്രീം കോടതി ഇന്ന് വീണ്ടും പരിഗണിക്കും


നഹാൻ - വിക്കിപീഡിയ\nഈ വാക്കാൽ വിവക്ഷിക്കുന്ന മറ്റു കാര്യങ്ങളെക്കുറിച്ചറിയാൻ, നഹാൻ (വിവക്ഷകൾ) കാണുക.\n932 മീ(3,058 അടി)\n4th in Himachal\nനഹാൻ ഇന്ത്യൻ സംസ്ഥാനമായ ഹിമാചൽ പ്രദേശിലെ ഒരു പട്ടണവും സിർമൌർ ജില്ലയുടെ മുഖ്യകാര്യാലയവുമാണ്. ഈ പട്ടണത്തിൽ ഈന്ത്യൻ ആർമി സ്പെഷ്യൽ ഫോർസസ് ട്രെയിനിംഗ സ്കൂൾ സ്ഥിതി ചെയ്യുന്നു. പഴയ രാജ്യമായ സിർമൂറിൻറ തലസ്ഥാനമായിരുന്നു ഇത്.\nനഹാൻ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 30°33′N 77°18′E / 30.55°N 77.3°E / 30.55; 77.3  ആണ്. പട്ടണം 932 മീറ്റർ ഉയരമുള്ള പ്രദേശത്താണ് സ്ഥിതി ചെയ്യുന്നത്.\nAs of 2001[update](ഇന്ത്യൻ സെൻസസ്) നഹാൻ പട്ടണത്തിലെ ജനസംഖ്യ 56053 ആണ്. ജനസംഖ്യയിൽ 54 ശതമാനം പുരുഷന്മാരും 46 ശതമാം സ്ത്രീകളുമാണ.പട്ടണത്തിലെ ജനങ്ങളുടെ സാക്ഷരത 85 ശതമാനമാണ്. ഇത് ദേശീയ ശരാശരിയായ 59.5 ശതമാനത്തേക്കാൾ കൂടുതലാണ്. ജനസംഖ്യയിലെ പുരുഷന്മാരുടെ മാത്രം സാക്ഷരത 86 ശതമാനവും സ്ത്രകളുടേത് 79 ശതമാനവുമാണ്. ആകെ ജനസംഖ്യയിൽ 11 ശതമാനം ആറു വയസിനു താഴെയുള്ള കുട്ടികളാണ്. 2011 സെൻസസ് ഓഫ് ഇന്തയടെ കണക്കുകളനുസരിച്ച് ഈ പട്ടണത്തിൽ ജനസംഖ്യ 35000 ആണ്. പട്ടണത്തിലെ സ്ത്രീപുരുഷ അനുപാതം ആയിരം പുരുഷന്മാർക്ക് 916 സ്ത്രീകൾ എന്ന നിലയിലാണ്.\n↑ 1.0 1.1 "Nahan Population Census 2011". Census2011. ശേഖരിച്ചത്2June 2016.\n↑ Falling Rain Genomics, Inc - Nahan\n"https://ml.wikipedia.org/w/index.php?title=നഹാൻ&oldid=2425153" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 01:47, 10 നവംബർ 2016.


Wednesday 15 November 2017 6:37 pm IST\nലക്‌നൗ; അയോധ്യക്കേസില് സുപ്രീം കോടതിയുടെ വാക്കായിരിക്കും അന്തിമമെന്ന് യുപി ഗവര്‍ണ്ണര് രാം നായിക്. ജീവനകല ആചാര്യന് ശ്രീ ശ്രീ രവിശങ്കര് കേസിലെ കക്ഷികളുമായി ചര്‍ച്ച നടത്തുന്നുവെന്ന വാര്‍ത്തകളോട് പ്രതികരിക്കുകയായിരുന്നു അദ്ദേഹം. രാമ ക്ഷേത്രവുമായി ബന്ധപ്പെട്ട കേസ് സുപ്രീം കോടതിയുടെ പരിഗണയിലാണ്. കേസിലെ കക്ഷികള് ചര്‍ച്ച ചെയ്ത് പരിഹരിച്ചാല് അത് നന്നായിരിക്കുമെന്നാണ് കോടതി പറഞ്ഞതും. ചര്‍ച്ചകള്‍ക്ക് എല്ലാ വിജയാശംസകളും. പ്രശ്‌നം പരിഹരിക്കണമെന്ന് ആഗ്രഹിക്കുന്ന എല്ലാവരും അതിനുള്ള ശ്രമങ്ങള് നടത്തുന്നുണ്ട്. അദ്ദേഹം പറഞ്ഞു.\nസാമൂഹ്യ സേവനം മൗലികാവകാശമല്ല: സുപ്രീം കോടതി\nജസ്റ്റിസ് ആര്.എം. ലോധ സുപ്രീം കോടതി ചീഫ് ജസ്റ്റിസാകും\nഅഖിലയുടെ മതംമാറ്റം ഗുരുതരം; സുപ്രീം കോടതി\nശബരിമലയിലെ സ്ത്രീപ്രവേശനം; സുപ്രീം കോടതി വിധി ദുരൂഹമെന്ന് പന്തളം കൊട്ടാരം


| ഒരേ മനസോടെ നമ്മള് | Mangalam\nMonday, April 22, 2019 Last Updated5Min 39 Sec ago English Edition\nMonday 20 Aug 2018 10.45 PM\nകേരളത്തിന്റെ കെട്ടുറപ്പ് വ്യക്‌തമാക്കിയ ഏതാനും ദിവസങ്ങളാണ് കഴിഞ്ഞു പോയത്. പ്രളയത്തില് എല്ലാം നഷ്‌ടപ്പെട്ട് ജീവനു വേണ്ടി കേഴുന്നവരെ ജീവിതത്തിലേക്ക് കൈപിടിച്ചുയര്‍ത്താന് കേരള ജനത ഒരേ മനസോടെ തെരുവിലേക്ക് ഇറങ്ങിയ കാഴ്‌ചയായിരുന്നു കഴിഞ്ഞ ദിവസങ്ങളില് എവിടെയും. അപ്രതീക്ഷിതമായി വന്നുപെട്ട പ്രളയത്തിനു മുന്നില് സഹജീവികള് നിസ്സഹായരായി നിന്നപ്പോള് നിങ്ങള്‍ക്ക് ഞങ്ങളുണ്ട് എന്ന് വിളിച്ചോതി സമൂഹത്തിന്റെ വിവിധ തുറകളിലുള്ളവര് രക്ഷാകരങ്ങള് നീട്ടി. ആയിരങ്ങള് പ്രളയത്തിന്റെ ഇരകളായി ജീവന് നഷ്‌ടപ്പെടാതെ കാത്തത് ഈ കരുതലിന്റെ ബലമാണ്.\nഈ ജീവന് രക്ഷാപ്രവര്‍ത്തനത്തിനു മുന്നില് നിന്ന ഏവരും അഭിനന്ദനമര്‍ഹിക്കുന്നു. ഇടനാട്ടിലെ സഹജീവികള് മരണത്തോട് മല്ലടിച്ചപ്പോള് തൊഴിലെല്ലാം ഇട്ടെറിഞ്ഞ് രക്ഷിക്കാനോടിയെത്തിയ തീരദേശത്തെ മത്സ്യത്തൊഴിലാളികളുടെ അനന്യമായ രക്ഷാപ്രവര്‍ത്തനം പ്രത്യേകം സ്‌മരണീയമാണ്. വലിയ മത്സ്യ ബന്ധന ബോട്ടുകളും ഔട്ട്‌ബോര്‍ഡ് എന്‍ജിനുകളുമായാണ് അവര് എത്തിയത്. ചിലര് കരുതലായി വേറെ എന്‍ജിനും കൊണ്ടുവന്നു. ട്രോളിങ് നിരോധനം കഴിഞ്ഞ് കടലില് പോകുന്ന സമയമാണിത്. അതുപോലും അവഗണിച്ചാണ് നൂറുകണക്കിന് തൊഴിലാളികള് ഓടിയെത്തിയത്. അവര് ശ്രദ്ധകേന്ദ്രീകരിച്ച സ്‌ഥലങ്ങളിലൊക്കെ മരങ്ങളിലും വീടുകളിലും വൈദ്യുതി-ടെലഫോണ് കമ്പികളിലും ഇടിച്ച് ബോട്ടുകള്‍ക്ക് കേടുപാടുണ്ടാവുമെന്ന് അവര്‍ക്ക് അവര്‍ക്കറിയാമായിരുന്നു. ധാരാളം ബോട്ടുകള്‍ക്ക് കേടുപാട് പറ്റിയിട്ടും അവര് ലക്ഷ്യം കാണാതെ പിന്തിരിഞ്ഞില്ല. മത്സ്യത്തൊഴിലാളികളുടെ സേവനത്തിന് മാനിച്ച മുഖ്യമന്ത്രി പിണറായി വിജയന് അവരെ കേരളത്തിന്റെ സൈന്യം എന്നാണ് വിശേഷിപ്പിച്ചത്. മാത്രമല്ല, അവരുടെ നാശനഷ്‌ടങ്ങള് പരിഹരിക്കുമെന്ന് ഉറപ്പു നല്‍കുകയും ചെയ്‌തു. ധാരാളം പ്രശ്‌നങ്ങള് നിറഞ്ഞതാണ് മത്സ്യത്തൊഴിലാളികളുടെ ജീവിതം. സംസ്‌ഥാനത്തിന് ഒരു പ്രതിസന്ധിയുണ്ടായപ്പോള് മുന്‍പിന് നോക്കാതെ സഹായത്തിനു ചാടിപ്പുറപ്പെട്ട അവര്‍ക്ക് കരുതലൊരുക്കാനും കേരളത്തിനു ബാധ്യതയുണ്ട്.\nകേരളത്തിലെ യുവജനത തങ്ങളുടെ സാമൂഹ്യപ്രതിബദ്ധത തെളിയിച്ച നാളുകളായിരുന്നു കഴിഞ്ഞത്. പ്രളയത്തില് വലഞ്ഞവര്‍ക്ക് എല്ലാത്തരത്തിലുള്ള കരുതലേകാനും യുവതീയുവാക്കള് മുന്നിട്ടിറങ്ങി. രക്ഷാപ്രവര്‍ത്തനത്തിലും ക്യാമ്പുകളുടെ നടത്തിപ്പിലും ക്യാമ്പുകളിലേക്ക് സാധന സാമഗ്രികള് ശേഖരിക്കുന്നതിലും അവ യഥാകേന്ദ്രങ്ങളില് എത്തിക്കുന്നതിലും യുവാക്കള് മുന്നിട്ടു നിന്നു. വിമാനത്താവളങ്ങളിലും മറ്റും വരുന്ന സാധന സാമഗ്രികള് ഇനം തിരിക്കാനും അടുക്കി വിതരണം ചെയ്യാനും കേരളത്തിന്റെ ഈ യുവൈസന്യം എപ്പോഴും തയാറായിരുന്നു. ലക്ഷക്കണക്കിനു രൂപ ചെലവഴിച്ച് ചെയ്യേണ്ടിയിരുന്ന പ്രവര്‍ത്തനങ്ങളാണ് ഇവര് കാര്യക്ഷമമായി ചെയ്‌തത്. തിരുവനന്തപുരം ജില്ലാ കലക്‌ടര് കെ. വാസുകി പറഞ്ഞതുപോലെ, കേരളത്തിലെ യുവജനങ്ങള് ചരിത്രം സൃഷ്‌ടിക്കുകയായിരുന്നു. അനേകം സംഘടനകളും ക്ലബുകളും രക്ഷാപ്രവര്‍ത്തനത്തിനും ദുരിതാശ്വാസത്തിനും മുന്നിട്ടിറങ്ങി. കേരളത്തിന്റെ അങ്ങോളമിങ്ങോളമുള്ള ജനങ്ങളൊക്കെ സഹായവുമായി ദുരിതബാധിതരെ തേടിയെത്തി. അതേ, സ്‌നേഹത്തിലും സഹകരണത്തിലും അധിഷ്‌ഠിതമായ കേരളം യാഥാര്‍ഥ്യമാണെന്ന് തെളിയിക്കുകയായിരുന്നു നമ്മള് ഈ ദിനങ്ങളില്.


19 കോടി പറ്റിച്ച്9സുരക്ഷാ ഭടന്മാരോടും9കാറുകളോടും കൂടി കാമുകനോടൊപ്പം ആര്‍ഭാഡമായി ജീവിച്ച സിനിമാനടി ലീന മരിയ പോള് പിടിയല് - Malayalivartha.com Widgets Magazine\n19 കോടി പറ്റിച്ച്9സുരക്ഷാ ഭടന്മാരോടും9കാറുകളോടും കൂടി കാമുകനോടൊപ്പം ആര്‍ഭാഡമായി ജീവിച്ച സിനിമാനടി ലീന മരിയ പോള് പിടിയല്\n28 MAY 2013 12:12 PM IST\n19 കോടി രൂപ പറ്റിച്ച് ഡല്‍ഹിയില് ആര്‍ഭാഡ ജീവിതം നയിച്ച പ്രശസ്‌ത സിനിമാനടിയും മോഡലുമായ ലീന മരിയ പോള് അറസ്റ്റിലായി. ചെന്നെയില് രജിസ്റ്റര് ചെയ്‌ത വഞ്ചനാ കേസിലാണ് അറസ്റ്റ്. മോഹന്‍ലാലിന്റെ സൂപ്പര് ഹിറ്റ് ചിത്രമായ റെഡ് ചില്ലീസ്, ഹസ്‌ബന്‍സ് ഇന് ഗോവ, കോബ്രാ, ജോണ് എബ്രഹാമിന്റെ മദ്രാസ് കഫെ തുടങ്ങിയ ചിത്രങ്ങളില് അഭിനയിച്ചിട്ടുണ്ട്.\nദുബായില് ജനിച്ചു വളര്‍ന്ന ലീന ചാലക്കുടി സ്വദേശിയാണ്. ബിഡിഎസ് ബിരുധധാരിയായ ലീനയുടെ മാതാപിതാക്കള് ദുബായിലാണ്. അച്ഛന് എഞ്ചിനീയറും. ചെന്നയില് എത്തിയതിന് ശേഷമാണ് ലീന അഭിനയത്തിലേക്കെത്തുന്നത്. ഇതിനിടെ നിരവധി പരസ്യ ചിത്രങ്ങളിലും മോഡലായി അഭിനയിച്ചു.\nചെന്നെയില് വച്ചാണ് ബാംഗലൂരുവിലുള്ള ബാലിജി എന്ന ചന്ദശേഖറുമായി പരിചയപ്പെട്ടത്. ഇരുവരും ചേര്‍ന്നുള്ള സൗഹൃദം ലീനയെ വലിയ സാമ്പത്തിക തിരിമറികളിലേക്കെത്തിച്ചു. ബാലാജിയെ ഐഎഎസ് ഓഫീസറായി പരിചയപ്പെടുത്തി ചെന്നെയിലെ പല ബാങ്കുകളില് നിന്നും സ്ഥാപനങ്ങളില് നിന്നും വ്യക്തികളില് നിന്നുമായി ഏതാണ്ട് 19 കോടിയിലേറെ സമ്പാദിച്ചു. ബാങ്കിനെ പറ്റിച്ച് നേരെ ഡല്‍ഹിയിലേക്ക് പറന്നു. അവിടെ സ്വകാര്യ സുരക്ഷാ ഉദ്യോഗസ്ഥന്മാരുടെ അകമ്പടിയോടെ ബാലാജിയോടൊപ്പം രാജകീയമായി വാണു.\nഇതിനിടയ്‌ക്കാണ് ലീന തങ്ങളെ പറ്റിച്ചതാണെന്ന് ബാങ്കുകള്‍ക്ക് മനസിലായത്. അങ്ങനെയാണ് ലീനക്കെതിരെ ചെന്നെ പോലീസ് കേസെടുത്തത്. പിന്നീട് കേസ് ചെന്നെ ക്രൈം ബ്രാഞ്ച് ഏറ്റെടുക്കുകയായിരുന്നു. ചെന്നൈ ക്രൈബ്രാഞ്ചിന്റെ നിരീക്ഷണത്തില് ലീന ഡല്‍ഹിയിലുണ്ടെന്നു മനസിലായി. അങ്ങനെയാണ് ഡല്‍ഹി പോലീസിന്റെ സഹായത്തോടെ ലീനയെ അറസ്റ്റു ചെയ്‌തത്. ഡല്‍ഹിയിലെ ഫത്തേപുരിയിലെ ഫാം ഹൗസില്9സ്വകാര്യ സുരക്ഷാ ഉദ്യോഗസ്ഥരോടൊപ്പമായിരുന്നു ലീനയും ബാലാജിയും സസുഖം വാണത്. ലീനയേയും സുരക്ഷാ ഉദ്യോഗസ്ഥരേയും പോലീസ് അറസ്റ്റു ചെയ്‌തു. ബാലാജി രക്ഷപ്പെടുകയായിരുന്നു.\nഇവരെ പിടികൂടുന്ന സമയത്ത്9ആഡംഭര കാറുകളും, വിലകൂടിയ 84 വാച്ചുകളും കണ്ടെത്തിയിരുന്നു. ഇതുകൂടാതെ നിരവധി ആയുധങ്ങളും സൂക്ഷിച്ചിരുന്നു. ലൈസന്‍സില്ലാതെ തോക്കു കൈവശം വച്ചിരുന്ന ലീനക്കെതിരെ ആയുധ നിരോധന നിയമനുസരിച്ചും കേസെടുത്തു.


Sathyan Anthikad's facebook post about Thondimuthalum Driksakshiyum - Malayalam Filmibeat\nNews ഹെലികോപ്റ്ററിന്റെ ബ്ലാക്ക് ബോക്‌സ് കണ്ടെത്തി; അന്വേഷണത്തില് നിര്‍ണായകം, വ്യോമസേന മേധാവി സ്ഥലത്തെത്തി\n| Updated: Friday, July 21, 2017, 15:35 [IST]\nദിലീഷ് പോത്തന് തന്റെ സംവിധാന മികവും ഫഹദ് ഫാസില് തന്റെ അഭിനയവും കാഴ്ച വെച്ചതിന്റെ മുതല് കൂട്ടായി 'തൊണ്ടിമുതലും ദൃക്‌സാക്ഷിയും' മികച്ച പ്രതികരണങ്ങള് നേടി തിയറ്ററുകളില് ഹിറ്റായി ഓടി കൊണ്ടിരിക്കുയാണ്. കഴിഞ്ഞ വര്‍ഷം പുറത്തിറങ്ങിയ മഹേഷിന്റെ പ്രതികാരം എന്ന ചിത്രത്തിലുടെ അഭിനയമല്ല ജീവിക്കുകയാണെന്ന് ഫഹദ് കാണിച്ചു തന്നിരുന്നു.\nപിന്നാലെ പുതിയ സിനിമയിലും അത് തന്നെ പ്രകടമാക്കിയിരിക്കുകയായിരുന്നു. ഫഹദിന്റെ അഭിനയത്തെ കുറിച്ച് പലരും നല്ല അഭിപ്രായങ്ങള് രേഖപ്പെടുത്തിയിരുന്നു. അവര്‍ക്കൊപ്പം സംവിധായകന് സത്യന് അന്തിക്കാടും പറഞ്ഞിരിക്കുകയാണ്. ഫേസ്ബുക്കിലുടെ പുറത്തിറക്കിയ കുറിപ്പിലുടെയാണ് തൊണ്ടിമുതല് കണ്ടതിനെ കുറിച്ചും ഫഹദിന്റെ അഭിനയത്തെ കുറിച്ചും സത്യന് അന്തിക്കാട് സംസാരിച്ചത്.\nസിനിമ കണ്ടത് ഇപ്പോഴാണ്\nചില 'കാഴ്ച' പ്രശ്‌നങ്ങള് കാരണം അല്പം വൈകിയാണ് തൊണ്ടിമുതല് കണ്ടത്. സന്ധ്യ കഴിഞ്ഞാല് നമ്മുടെ സ്വീകരണ മുറികള് ചാനല് ചര്‍ച്ചകള് കൊണ്ട് ചന്തപ്പറമ്പാകുന്ന കാലമാണ്. വാളും ചിലമ്പും കൊടുത്താല് മദമിളകിയ ചിലര് മലയാള സിനിമയ്‌ക്കെതിരെ ഉറഞ്ഞു തുള്ളുന്ന അവസ്ഥ.\nഈ കോലാഹലം കണ്ട് സിനിമ കാണല് തന്നെ മലയാളികള് ഉപേക്ഷിക്കുമോ എന്ന് പേടിച്ചിരിക്കുമ്പോഴാണ് തൊണ്ടിമുതലിന്റെ വരവ്. കണ്ടപ്പോള് മനസ്സില് നിലാവ് പരന്നു. സിനിമ കഴിഞ്ഞപ്പോള് കേട്ട കരഘോഷം തെളിയിച്ചത് പ്രേക്ഷകര് ഇപ്പോഴും നല്ല സിനിമയ്‌ക്കൊപ്പമുണ്ട് എന്ന് തന്നെയാണ്.\nസിനിമ എന്നെ അതിശയിപ്പിച്ചു\n'തൊണ്ടിമുതലും ദൃക്‌സാക്ഷിയും' എന്നെ അതിശയിപ്പിക്കുകയും ആഹ്ലാദിപ്പിക്കുകയും ചെയ്തു. അതിശയിപ്പിച്ചത് ഇത്ര ചെറിയ ഒരു വിഷയത്തില് നിന്ന് ഒരു സിനിമയുണ്ടാക്കാന് ദിലീഷ് പോത്തന് കാണിച്ച ധൈര്യമോര്‍ത്താണ്.\nഅവന് അഭ്രത്തില് ഒരു കാവ്യമായി മാറി\nആഹ്ലാദിപ്പിച്ചത് വി.കെ.എന്നിന്റെ ഭാഷയില് പറഞ്ഞാല്, 'അവന് അഭ്രത്തില് ഒരു കാവ്യമായി മാറി' എന്നത് കൊണ്ടും. ദിലീഷ് പോത്തനും ശ്യാം പുഷ്‌കരനും രാജീവ് രവിയും സജീവ് പാഴൂരും ബിജിബാലും സന്ദീപ് സേനനുമൊക്കെ മലയാള സിനിമയ്ക്ക് നല്‍കിയത് വല്ലാത്തൊരു കരുത്താണ്.\nഫഹദ് കള്ളത്തരങ്ങള് പഠിച്ചു\nഅഭിനയത്തിന്റെ അപൂര്‍വ തലങ്ങള്\nദിലീഷ് പോത്തന് നന്ദി\nനന്ദി, ദിലീഷ് പോത്തന്! ഒരു മനോഹര സിനിമ കൊണ്ട് മനസ്സുണര്‍ത്തിയതിന്. ആരൊക്കെ എങ്ങനെയൊക്കെ തളര്‍ത്താന് ശ്രമിച്ചാലും മലയാള സിനിമ മുന്നോട്ടു തന്നെ, എന്ന് പറയാതെ പറഞ്ഞതിന്.\nRead more about: malayalam film thondimuthalum driksakshiyum malayalam film sathyan anthikad dileesh pothan fahad fazil തൊണ്ടിമുതലും ദൃക്‌സാക്ഷിയും ദിലീഷ് പോത്തന് ഫഹദ് ഫാസില് സത്യന് അന്തിക്കാട്\nSathyan Anthikad's facebook post about Thondimuthalum Driksakshiyum


താളുകള് മറിയുമ്പോള്...: രാവണനും സീതയും പിന്നെ രാമനും!\nരാവണനും സീതയും പിന്നെ രാമനും!\nരാവണ് സിനിമ കണ്ടു. സിനിമ കണ്ടതുകൊണ്ടോ എന്നറിയില്ല മനസ്സിനും ഹൃദയത്തിനും ഒക്കെ ഒരു വല്ലാത്ത ചാഞ്ചല്യം! അതിലെ നായികാ നായകന്മാരുടെ അഭിനയം ഹൃദയത്തില് എവിടെയൊക്കെയോ തട്ടിക്കാണും! ഇനി അതു കണ്ടുപിടിച്ചാലല്ലെ, ഓരോന്നായി എടുത്തുമാറ്റാനാവൂ.. ആത്മേ.. അതൊക്കെ വെറും സിനിമ..ജീവിതം റേ.. സിനിമ റേ എന്നൊക്കെ പറഞ്ഞ് ആത്മയെ പഴയ ഇരുമ്പു മനുഷിയാക്കിയാലേ ഈ ഭൂമിയില് ആത്മയ്ക്ക് ജീവിക്കാനാവൂ.\nവിക്രമിന്റെ അഭിനയം അഭിനയം എന്നൊക്കെ പറഞ്ഞ് ആളുകള് പാരാട്ടുമ്പോള് പണ്ടൊക്കെ ഈ തമിഴര് എന്തൊരു വിഡ്ഡികള് എന്നൊക്കെ തോന്നിയിരുന്നു. ആത്മ വിക്രമിന്റെ അഭിനയം ശ്രദ്ധിക്കാതിരുന്നതുകൊണ്ടാണ് അത്തരത്തില് ഒരു തെറ്റായ വിചാരം കടന്നു കൂടിയത് എന്ന് ഇന്ന് മനസ്സിലായി. വിക്രം ശരിക്കും രാവണന് ആയി ജീവിക്കുകതന്നെയായിരുന്നു..!\nരാമായണ കഥയിലെ, സീതയെ രാവണന് തട്ടിക്കൊണ്ടുപോയി കെട്ടിയിടുന്ന രംഗത്തില് നിന്നും സിനിമ ആരംഭിക്കുന്നു. ആലംബമില്ലാതെ അലമുറയിട്ട് കരയുന്ന കോപാകുലയായ സീത. പ്രതികാരദാഹിയായ രാവണ് പകപോക്കലിന്റെ സുഖത്തോടെ സീതയെ നോക്കുമ്പോള് ആപ്രതീക്ഷിതമായി പൊടുന്നനവെ സീത താഴെ അഗാധമായ കൊക്കയിലേക്ക് ചാടുന്നു. ആ സാഹസികത രാ‍വണനെ സ്തബ്ദനാക്കുന്നു.. പിന്നെ ചഞ്ചലചിത്തനാക്കുന്നു. പ്രതികാരചിന്തയില് നിന്നും ഒരല്പം മാറി, നിരപരാധിയായ ഒരു സ്ത്രീ മരിക്കുന്നു എന്ന ഒരു ചിന്ത വരുന്നു. നോക്കുമ്പോള് സീത മരക്കൊമ്പില് തങ്ങി മരിക്കാതെ താഴെ വെള്ളത്തില് വീഴുന്നു; ആ നിമിഷവും സീതയില് കത്തിക്കാളുന്ന ദേഷ്യം/ധീരത/പാതിവ്രത്യം.. അത് രാവണനെ സീതയുടെ മേല് ഇഷ്ടം തോന്നിപ്പിക്കുന്നു. പിന്നീട് അവളുടെ ഓരോ എതിര്‍പ്പും രാവണനു ഹരമാകുന്നു.പരസപരം കുറ്റപ്പെടുത്തി കഴിയുന്ന അവരില് പതിയെ മതിപ്പ്/സ്നേഹം നാമ്പിടുന്നു..\nഒന്നു രണ്ടിടങ്ങളില് രാവണനില് ഉള്ള ഏകാന്തതയും അയാളുടെ സ്നേഹിക്കാനും സ്നേഹിക്കപ്പെടാനുമുള്ള അദമ്യമായ ആഗ്രഹവും ഡയലോഗ് ഒന്നും ഇല്ലാതെ തന്നെ വിക്രം നമ്മുടെ മുന്നില് അഭിനയിച്ച് കാട്ടുന്നു!! അവിടെ ഡയലോഗോ പാട്ടുസീനോ ഒന്നും ഇല്ലായിരുന്നു. വെറും പ്രകൃതിയും/വിജനതയും, ഒരു പുരുഷനും, അവന് ഇഷ്ടപ്പെടുന്ന ഒരു സ്ത്രീയും മാത്രം!\nഅത് ഡയറക്റ്ററുടെയും വിക്രമിന്റെയും ഒരു മാനസിക പൊരുത്തമായി അതിശയിപ്പിച്ചു.\nരാവണന്റെ സഹോദരിയെപ്പോലൊരു പെണ്‍കുട്ടിയെ പോലീസുകാര് നശിപ്പിച്ച പ്രതികാരമാണ് രാവണനെ സീതയെ തട്ടിക്കൊണ്ട് വന്ന് പകരം വീട്ടാന് പ്രേരിപ്പിക്കുന്നത്. രാമായണത്തില് ശൂര്‍പ്പണഘ രാമനാലും ലക്ഷ്മണനാലും അപമാനിപ്പിക്കപ്പെട്ടും മുറിവേറ്റും വന്നതാണല്ലൊ രാവണന് രാമനോട് പകയുണ്ടാവാന് കാരണമാകുന്നത്!\nഇവിടെ ഹനുമാനു പകരം കാര്‍ത്തിക് ദൂതിനു പോകുന്നു. ആ രംഗം കാര്‍ത്തിക് മികവുറ്റതാക്കി. ഒരു സമയം കാര്‍ത്തികിനും പ്രഭുവിനും ഒക്കെ അപ്രധാനമായ റോള് കൊടുത്തതില് വിഷമം തോന്നുകയും ചെയ്തു. അതിനുമാത്രം തന്റെ റോള് നല്ലതാക്കാനാവില്ല നമ്മുടെ പൃഥ്വിരാജിന് എന്ന് തോന്നി ഭയന്നു... പക്ഷെ, പൃഥ്വിരാജ് സാമാന്യം തരക്കേടില്ലാതെ തന്റെ റോള് വിജയിപ്പിച്ചു. പോരാത്തതിനു സിനിമയുടെ പേരു തന്നെ രാവണ് എന്നല്ലെ, അപ്പോള് ഡയറക്റ്റര് ഫുള് അറ്റന്‍ഷനും രാവണന്റെ മികവിനായി പരിശ്രമിച്ചതുകൊണ്ട് രാമന് ശ്രദ്ധിക്കപ്പെടാന് വളരെ പ്രയാസമാകും. പ്രഥ്വിരാജ് തന്നാലാവും വിധം രാമനെ പരാജയപ്പെടുത്തിയില്ല എന്നുവേണം കരുതാന്..\nയുദ്ധംകഴിഞ്ഞ് രാമന് സീതയെയും കൊണ്ട് തിരികെപ്പോകുമ്പോള് രാവണനെ കൊല്ലാതെ വിജയം യധാര്‍ത്ഥവിജയം ആകുന്നില്ലെന്ന തോന്നല് രാമനെ സീതയില് സംശയാലുവായി അഭിനയിപ്പിക്കുന്നു.. പലതിനും ഉത്തരം തേടി ഒടുവില് സീത രാവണന്റെ അരികില് എത്തുമ്പോള്, രാമനും സംഘവും രഹസ്യമായി പിന്തുടര്‍ന്ന് രാവണനെ വധിക്കുന്നു\nഇതിനകം പരസ്പരം അനുരക്തരായ രാവണനും സീതയും മരണത്തിനും ജീവിതത്തിനും ഇടയില് നിന്ന് പരസ്പരം യാത്രപറയുന്നു. ആ രംഗമാണോ മനസ്സിനെ ഇത്രയേറെ സ്പര്‍ശ്ശിച്ചത്! അറിയില്ല! അതോ രാവണന്റെ സ്നേഹിക്കപ്പെടാനുള്ള അദമ്യമായ ആഗ്രഹമോ! എന്തോ ഒന്നുണ്ട് ഹൃദയത്തെ സ്പര്‍ശ്സിക്കുന്ന തരത്തില് ഈ സിനിമയില്..\nരാമന് രജ്യ ധര്‍മ്മം പുന്‍ഃസ്ഥാപിക്കാന് സ്വീകരിച്ച മാര്‍ഗ്ഗങ്ങളൊക്കെ ചതിയുടെതായിരുന്നു. രാവണന്റെ സഹോദരിയെ പീഡിപ്പിക്കല്,പിന്നെ, ദൂതനെ വധിക്കല്, ഭാര്യയെ സംശയിക്കല്, ഒടുവില് ചതിയാല് മറഞ്ഞുനിന്ന് രാവണനെ വധിക്കയും! പക്ഷെ, രാമന് അതിനു തക്കതായ പ്രതിഫലം എന്നപോലെ പതിവ്രതയായ സീതയുടെ സ്നേഹം നഷ്ടമാകുന്നു..\nയധാര്‍ത്ഥരാമനും ഇതൊക്കെ തന്നെ ചെയ്തിരുന്നു.. ധര്‍മ്മത്തിനെ വിജയത്തിനായി..\nഒളിഞ്ഞു നിന്ന് ബാലിയെ കൊന്നു.. ശൂര്‍പ്പണഘയെ അധിക്ഷേപിച്ചു, ഭാര്യയെ സംശയിച്ചു\nയുദ്ധത്തിലും പല മായാജാലങ്ങളും കാട്ടി ഒടുവില് രാവണനെ വധിക്കുന്നു. രാവണന്റെ ഭാഗം ആരും കാണാനില്ലായിരുന്നു. ഇവിടെ മണിരത്നം രാവണന്റെ ഭാഗം ചേര്‍ന്ന് രാവണനെ മനുഷ്യനാക്കിയപ്പോള് രാമന് വല്ലാതെ കൊച്ചായിപ്പോയി..\nപിന്നെ, ഈ സിനിമയുടെ വിജയം വിക്രമിന്റെയും പൃഥ്വിരാജിന്റെയും ഐശ്വര്യാറായിയുടെയും സുഹാസിനിയുടെയും ഒന്നും മിടുക്കല്ല എന്ന് മനസ്സ് പറയുന്നു. അതിനു പിന്നിലെ മണിരത്നത്തിന്റെ വ്യൂവില് കൂടി ഒരു സിനിമ ഉണ്ടായി. മണിരത്നം ഭാവനയില് കണ്ട രാവണനെ വിക്രം തന്മയത്വമായി അഭിനയിപ്പിച്ചു കാട്ടി. ഐശ്വര്യാറായിയും രാവണനു ചേര്‍ന്ന സീതയായി മാറി. രാമന് സ്വന്തം മനുഷ്യപ്രകൃതി വിട്ട് ഒരല്പം കൂടി താഴേക്കും പതിച്ചു സഹായിച്ചു..\nഇതില് ഒരുഗ്രന് പാട്ട് സീന് ഉണ്ട് ട്ടൊ, അത് വല്ലാതെ അങ്ങ് ഇഷ്ടപ്പെട്ടുപോയി..\nഎന്റെ മകന് ഭയങ്കര  ഇഷ്ടം ഈ പാട്ടാണ് ട്ടൊ,\nPosted by ആത്മ at 12:13 AM\nആത്മേച്ചീ.,രാവണനെ കുറിച്ച് പല വിധ അഭിപ്രായങ്ങളാണു പറഞ്ഞു കേള്‍ക്കുന്നത്.ഇതൊക്കെ കേട്ട് രാമായണത്തിലെ കഥാപാത്രങ്ങളെയെടുത്ത് വെറുതെ പുതിയ കാലത്തിലേക്ക് ചേര്‍ത്തൊട്ടിച്ചു വെച്ചാല് വിജയിക്കുമോ എന്നു സംശയം തോന്നിയിരുന്നു..\nപക്ഷെ ആത്മേച്ചി അതിലെ ചില രംഗങ്ങളെ കുറിച്ചെഴുതിയിരിക്കുന്നത് കണ്ട് മണിരത്നം സിനിമയുടേതായ ആയൊരു പ്രത്യേകത തീര്‍ച്ചയായും രാവണിലുമുണ്ടെന്നു തോന്നുന്നു..\nപിന്നെ ആത്മേച്ചി കണ്ടിട്ടുണ്ടോ കന്നത്തില് മുത്തമിട്ടാല് എന്ന മണിരത്നം സിനിമ.കണ്ടില്ലെങ്കില് കാണണേ.എത്ര വട്ടം കണ്ടാലും അവസാനമാവുമ്പോള് ആ സിനിമ എന്നെ കരയിക്കും.:)\nസിനിമ കണ്ടാല് യാതൊരു നഷ്ടവും വരില്ല. പോരാത്തതിനു പണ്ടത്തെ രാമായണ കഥ ഈ യുഗത്തില് നടക്കുന്നതായി എത്ര തന്മയത്വമായി എടുത്തുകാട്ടിയിരിക്കുന്നു..!\nഅങ്ങിനെയുള്ള രംഗങ്ങള് കാണുമ്പോള് മണിരത്നത്തിന്റെ ബുദ്ധിശക്തിയുടെ മുന്നില് നമിക്കാതെ തരമില്ല.\nഎനിക്കേറ്റവും ഇഷ്ടമായ രംഗം കാര്‍ത്തിക് ഹനുമാനെപ്പോലെ മരത്തിനുമുകളിലൂടെ സീതയെ കാണുന്നതും സംസാരിക്കുന്നതും ആണ്..\nപിന്നെ രാവണനും സീതയും തമ്മിലുള്ള പല രംഗങ്ങളും ഹൃദയസ്പര്‍ശ്ശിയാണ് ട്ടൊ..(അതു കാണുമ്പോള് ഇങ്ങിനെയും സംഭവിച്ചിരിക്കാം.. എന്ന് അറിയാതെ ശരിവച്ചുപോകും!)\nകന്നത്തില് മുത്തമിട്ടാല് പണ്ടൊരിക്കല് കണ്ടു കരഞ്ഞ ഓര്‍മ്മ.. ഇനി ഒരിക്കല്‍ക്കൂടി കാണണം..\nബ്ലോഗില് വന്നതിനുശേഷമാണ് ശരിക്കും അനുഭവങ്ങള് അനുഭവങ്ങളായി തോന്നുന്നത്..\nഇതിനുമുന്‍പായിരുന്നെങ്കില് രാവണ് സിനിമയും കണ്ട് മറന്നേനെ..\nഇപ്പോള് എല്ലാം ഓര്‍ത്തു വയ്ക്ക്നാവുന്നു..\nവളരെ നന്ദി റോസ്!\nരാവണ് ഹിന്ദി വേര്‍ഷന് മാത്രമേ ഇവിടെയുള്ളൂ. അത് പ്രീമിയര് ഷോ തന്നെ കണ്ടു. ഓക്കേ കുഴപ്പമില്ല ...very different from his other movies..അല്ലേ..എന്നൊക്കെ പറഞ്ഞു വന്നു. എന്നിട്ട് തമിള് വേര്‍ഷന്റെ റിവ്യൂ വായിച്ചപ്പോള് ഇനി അതാണോ നല്ലത് എന്ന് സംശയമായി. ഇനി ഇപ്പോള് അതിന്റെ dvd എപ്പോള് വരും എന്ന് വെയിറ്റ് ചെയ്തിരിക്കുകയ. അത്മേച്ചിയുടെ റിവ്യൂ കൂടെ വായിച്ചു കഴിഞ്ഞപ്പോള് പെട്ടെന്ന് തന്നെ കാണാന് തോന്നുന്നുണ്ട്. :(\nഞങ്ങള് പ്രൃഥ്വിരാജിന്റെ അഭിനയം കാണാനും പിന്നെ തമിഴ് രാവണ് ആണ് കൂടുതല് നന്നെന്നും ആരോ പറഞ്ഞുകേട്ട് പോയതാണ്..\nആ തീയറ്ററില് തന്നെ ഹിന്ദിയും ഉണ്ടായിരുന്നു..\nഇപ്പോള് ഹിന്ദി കൂടി കാണാന് ഒരാഗ്രഹം..:)\nകാണണ്ട എന്ന് കരുതിയിരുന്നതാണ്.ചേച്ചി എഴുതിയത് വായിച്ചപ്പോള് കാണാന് തോന്നുന്നു :)\nരാവണ് സിനിമ വന്‍പരാജയം എന്നൊക്കെ ചിലയിടത്തു എഴുതിയിരിക്കുന്നത് കണ്ടു!\nപക്ഷെ, തമിഴിലും മലയാളത്തിലും ഒക്കെ ഇത്ര നല്ല ഒരു സിനിമ ഈയിടെ ഒന്നും ഉണ്ടായിക്കാണില്ല എന്നു തോന്നുന്നു.. എനിക്ക് സാങ്കേതിക വശങ്ങളെപ്പറ്റി ഒന്നും എഴുതാനറിയില്ല. അല്ലെങ്കില് ക്യാമറ, ഫോട്ടോഗ്രാഫി എഡിറ്റിംഗ്, എന്നൊക്കെ തരം തിരിച്ച് ഓരോന്നിന്റെയും മേന്‌മ എഴുതാമായിരുന്നു.. ഒന്നും മോശമായില്ല.. പിന്നെ പഴയ കഥയുടെ പുതിയ വേര്‍ഷന് എന്ന രീതിയിലും സിനിമ ആസ്വാദ്യമായി..\nഹിന്ദിയുടെ കാര്യം അറിയില്ല..\nപരസ്പരം അനുരക്തരായ രാവണനും സീതയും മരണത്തിനും ജീവിതത്തിനും ഇടയില് നിന്ന് പരസ്പരം യാത്രപറയുന്നു. ആ രംഗമാണോ മനസ്സിനെ ഇത്രയേറെ സ്പര്‍ശ്ശിച്ചത്! അറിയില്ല! അതോ രാവണന്റെ സ്നേഹിക്കപ്പെടാനുള്ള അദമ്യമായ ആഗ്രഹമോ! എന്തോ ഒന്നുണ്ട് ഹൃദയത്തെ സ്പര്‍ശ്സിക്കുന്ന തരത്തില് ഈ സിനിമയില്....enikkum thonniyathu ee oru baagam hrudhaya sparshamaayi thonni..nanayirikkunnu ee vishakalanam.\nee post vere oru blogil kandu.


സംസ്ഥാനത്ത് 5404 പേർക്ക് കൂടി കോവിഡ് സ്ഥിരീകരിച്ചു – BHARATH NEWS\nസംസ്ഥാനത്ത് 5404 പേർക്ക് കൂടി കോവിഡ് സ്ഥിരീകരിച്ചു\nതിരുവനന്തപുരം: സംസ്ഥാനത്ത് 5,404 പേർക്ക് കൂടി കോവിഡ് 19 സ്ഥിരീകരിച്ചു. തിരുവനന്തപുരം 777, കൊല്ലം 662, കോഴിക്കോട് 648, എറണാകുളം 577, തൃശൂര് 569, കണ്ണൂര് 387, കോട്ടയം 300, പത്തനംതിട്ട 296, ഇടുക്കി 254, മലപ്പുറം 234, വയനാട് 210, ആലപ്പുഴ 198, പാലക്കാട് 193, കാസര്‍ഗോഡ് 99 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nനിലവില് 71,316 കോവിഡ് കേസുകളില്, 7.2 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്. കഴിഞ്ഞ ദിവസങ്ങളിലുണ്ടായ 80 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 182 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 33,978 ആയി.\nPrevious ഇന്ന് 7124 പേര്‍ക്ക് കോവിഡ്-19 സ്ഥിരീകരിച്ചു\nNext സംസ്ഥാനത്ത് 6,409 പേർക്ക് കൂടി കോവിഡ് സ്ഥിരീകരിച്ചത്


ബാബുൽ സുപ്രിയോയ്ക്ക് ജനപ്രീതി നഷ്ടപ്പെട്ടു; സുപ്രിയോയുടെ തൃണമൂലിലേക്കുള്ള കൂടുമാറ്റം ബിജെപിയെ ബാധിക്കില്ല എന്നും പശ്ചിമ ബംഗാൾ ബിജെപി അധ്യക്ഷൻ ദിലീപ് ഘോഷ് – Media Mangalam\nബാബുൽ സുപ്രിയോയ്ക്ക് ജനപ്രീതി നഷ്ടപ്പെട്ടു; സുപ്രിയോയുടെ തൃണമൂലിലേക്കുള്ള കൂടുമാറ്റം ബിജെപിയെ ബാധിക്കില്ല എന്നും പശ്ചിമ ബംഗാൾ ബിജെപി അധ്യക്ഷൻ ദിലീപ് ഘോഷ്\nMMNetwork Desk September 19, 2021\nന്യൂഡൽഹി: മുൻ കേന്ദ്രമന്ത്രി ബാബുൽ സുപ്രിയോയ്ക്ക് തന്റെ മണ്ഡലത്തിൽ ജനപ്രീതി നഷ്ടപ്പെട്ടുവെന്നും ടിഎംസിയിൽ ചേരാനുള്ള അദ്ദേഹത്തിന്റെ തീരുമാനം ബിജെപിയെ ബാധിക്കില്ലെന്നും പശ്ചിമ ബംഗാൾ ബിജെപി അധ്യക്ഷൻ ദിലീപ് ഘോഷ് പറഞ്ഞു. സുപ്രിയോ ടിഎംസിയിൽ ചേർന്നതിന് ഒരു ദിവസത്തിന് ശേഷമാണ് ബിജെപി അധ്യക്ഷൻ പ്രതികരിച്ചത്.\nസുപ്രിയോയ്ക്ക് തന്റെ ലോക്സഭാ മണ്ഡലമായ അസൻസോളിൽ പ്രവർത്തകർക്കിടയിലും ജനങ്ങൾക്കിടയിലുമുള്ള ജനപ്രീതി നഷ്ടപ്പെട്ടു. എട്ട് മാസത്തിലേറെയായി മണ്ഡലത്തിൽ അദ്ദേഹം സജീവമല്ലായിരുന്നു. സംസ്ഥാനത്ത് അദ്ദേഹത്തിന് ജനപ്രീതി നഷ്ടപ്പെട്ടു, അഞ്ച് മാസങ്ങൾക്ക് മുമ്പ് സുപ്രിയോ നിയമസഭാ തിരഞ്ഞെടുപ്പിൽ പരാജയപ്പെട്ടതിന്റെ കാരണവും ഇത് തന്നെയാണെന്ന് ദിലീപ് ഘോഷ് ചില മാധ്യമങ്ങളോട് പറഞ്ഞു.\nകേന്ദ്ര മന്ത്രിസഭയിൽ നിന്ന് പുറത്താക്കപ്പെട്ട ഉടൻ, ബാബുൽ രാഷ്ട്രീയം ഉപേക്ഷിക്കുമെന്ന് പ്രഖ്യാപിച്ചു. രണ്ട് ദിവസത്തിനുള്ളിൽ അദ്ദേഹത്തിന്റെ മനസ്സ് മാറി, ഇന്നലെ അദ്ദേഹം ടിഎംസിയിൽ ചേർന്നു. സേവനമല്ല ഒരു സ്ഥാനം നേടുക എന്നതാണ് അദ്ദേഹത്തിന്റെ ഒരേയൊരു അജണ്ട എന്നും ബിജെപി അധ്യക്ഷൻ കൂട്ടി ചേർത്തു. അതെ സമയം കഴിഞ്ഞ കുറച്ച് മാസങ്ങളിലായി മുകുൾ റോയ് ഉൾപ്പെടെ നാല് ബിജെപി എംഎൽഎമാർ തൃണമൂലിൽ ചേർന്നു.\nbabul supriyo bjp Dilip Ghosh tmc തൃണമൂൽ കോൺഗ്രസ് ദിലീപ് ഘോഷ് ബാബുൽ സുപ്രിയോ ബിജെപി\nസർക്കാർ സ്കൂളുകളിലെ3അധ്യാപർക്ക് സസ്പെൻഷൻ; സംഭവം വ്യാജ യോഗ്യത സർട്ടിഫിക്കറ്റ് സമർപ്പിച്ചതിനെ തുടർന്ന്\nസുഖ്ജിന്ദർ സിംഗ് രൻധാവ പഞ്ചാബ് മുഖ്യമന്ത്രി ; മുൻ ജയിൽ, സഹകരണവകുപ്പ് മന്ത്രി\nനിങ്ങൾ ഉടൻ വിവാഹിതരാകാൻ പോകുന്ന ആളാണോ? ; എങ്കിൽ ഈ കാര്യങ്ങൾ ശ്രദ്ധിച്ചാൽ ജീവിതം മനോഹരമാക്കാൻ സാധിക്കും\nതലശ്ശേരി ചിത്രകലാ വിദ്യാലയത്തിലെ പ്രിൻസിപ്പലിനെതിരെ പീഡന പരാതി; കുറ്റാരോപിതനായ പ്രിൻസിപ്പാലിനെ തൽസ്ഥാനത്ത് നിന്ന് മാറ്റി; ജീവനക്കാരി നൽകിയ പരാതിയിൽ സത്യമുണ്ടെന്ന് അന്വേഷണ സമിതിയുടെ കണ്ടെത്തൽ\nഒമിക്രോണിൽ കേരളത്തിന് ആശ്വാസം; പരിശോധനയ്ക്കയച്ച എട്ട് പേരുടെ ഫലം നെഗറ്റീവ്\nകെഎസ്ആർടിസി കണ്ടക്ടറുടെ മർദ്ദനം; മനോവിഷമത്തിൽ ആത്മഹത്യക്ക് ശ്രമിച്ച കരൾ രോഗി മരിച്ചു\nതിരിച്ചടിച്ച് ഇറാഖി സൈന്യം; വ്യോമാക്രമണത്തിൽ കൊല്ലപ്പെട്ടത്6ഇസ്ലാമിക് സ്റ്റേറ്റ് ഭീകരർ; സംഭവത്തിൽ വെളിപ്പെടുത്തലുമായി ചീഫ് കമാൻഡർ യാഹിയ റസൂൽ\nകണ്ണൂരിലായാലും സിപിഎമ്മിന്റെ ധാർഷ്ട്യം അനുവദിക്കില്ലെന്ന് സിപിഐ; പിഴുതുമാറ്റിയ കൊടിമരം അതേ സ്ഥലത്ത് തന്നെ സ്ഥാപിക്കുക വൻ പ്രകടനമായെത്തി; കണ്ണൂരിലെ സിപിഎം ഗ്രാമങ്ങളിൽ ഇനി പാറുക സിപിഐയുടെ രക്തപതാക\nജില്ലാ ഇന്‍ഫര്‍മേഷന് ഓഫീസില് പെയ്ഡ് അപ്രന്റീസ്ഷിപ്പിന് അവസരം; തെരഞ്ഞെടുപ്പ് അഭിമുഖ അടിസ്ഥാനത്തിൽ; കൂടുതൽ വിവരങ്ങൾ\nമോഡലുകളുടെ അപകടമരണം; സൈജു തങ്കച്ചൻ്റെ ലഹരി പാർട്ടിയിൽ പങ്കെടുത്തവരുടെ നഖവും മുടിയും പരിശോധിക്കും\nപകലിരവുകളാം ഇരുകുതിരകളാല്; റംസാനൊപ്പം ഡാന്‍സുമായി സാനിയ അയ്യപ്പൻ;വീഡിയോ വൈറല്…


ഐ സി യു മരണ മുറിയോ – YERDU.COM\nതിരുവനന്തപുരം മെഡിക്കൽ കോളേജിലെ ചികിത്സയെ പറ്റി വളരെ വസ്തുതാവിരുദ്ധമായ ഒരു വീഡിയോ ഇപ്പോൾ വലിയരീതിയിൽ പ്രചരിക്കുന്നുണ്ട്. അതിനെ പറ്റി ഒന്നും എഴുതണ്ടാ എന്നുതന്നെ വിചാരിച്ചതാണ്. പക്ഷെ ഒരുപാടുപേർ വിളിച്ചും മെസേജയച്ചും ചോദിക്കുന്നതു കൊണ്ടു മാത്രം ചില കാര്യങ്ങൾ ചുരുക്കി പറയാമെന്ന് കരുതി.\nഒരു ക്രൈം സ്‌റ്റോറിയായിട്ടാണ് ഹരിഹരൻ എന്ന് പേരുള്ള, പഴയ ഒരു ജേണലിസ്റ്റെന്ന് അവകാശപ്പെടുന്ന ആൾ ആ വീഡിയോ ചെയ്തിരിക്കുന്നത്. കൊവിഡ് +ve ആയി പേ വാർഡിൽ കിടക്കാൻ വന്ന അദ്ദേഹത്തെ എന്തിനോ (എന്തിനാണെന്ന് അദ്ദേഹത്തിനുമറിയില്ല!!) ICU-വിൽ അഡ്മിറ്റിക്കുന്നത് തൊട്ടാണ് ‘കഥ’ തുടങ്ങുന്നത്.\nപിന്നെ നിരന്തരം കൊലപാതകങ്ങളും പീഡനങ്ങളും അരങ്ങേറുകയാണ് കഥയിൽ. വയസായ ഒരു രോഗിയെ ബാത്റൂമിൽ പോകാൻ അനുവദിക്കാതെ പീഡിപ്പിക്കുന്നു. പുറത്തുള്ള ആരെയും ബന്ധപ്പെടാൻ അനുവദിക്കുന്നില്ല. രാത്രിയിൽ അവരെ വെൻ്റിലേറ്ററിൽ ഘടിപ്പിച്ച്, പീഡിപ്പിച്ച്, രാവിലെ കൊല്ലുന്നു. വെൻ്റിലേറ്റർ എങ്ങനെ പ്രവർത്തിപ്പിക്കണമെന്നറിയാത്ത, താൽക്കാലിക ജീവനക്കാരാണ് ആ കൊലപാതകം ചെയ്തത്. അതുകഴിഞ്ഞ് മറ്റൊരു രോഗിയെയും അതുപോലെ തന്നെ. അതിനിടയിൽ കഥാകാരൻ ‘ എങ്ങനെയോ ജീവനും കൊണ്ടോടി രക്ഷപ്പെടുകയായിരുന്നു’ എന്നാണദ്ദേഹം പറയുന്നത്. മാത്രമല്ല, അഡ്മിറ്റായി അവിടുന്ന് ‘രക്ഷപ്പെടുന്ന’ അന്നുവരെ ഒരു ഡോക്ടറെപ്പോലും അദ്ദേഹം ICU-വിൽ കണ്ടിട്ടുമില്ല.\nഎന്തൊരു ‘വിശ്വസനീയമായ’ കഥ! ഷാഹി കബീർ എഴുതുമോ ഇങ്ങനൊരു ത്രില്ലർ. ഇതിന് മെഡിക്കൽ കോളേജധികൃതർ നിയമപരമായി ആക്ഷനെടുക്കേണ്ടതും ഗൂഢലക്ഷ്യങ്ങളോടെ ജനങ്ങളെ തെറ്റിദ്ധരിപ്പിച്ചതിന് കേസ് കൊടുക്കേണ്ടതുമാണ്. അവരെന്തെങ്കിലും ചെയ്യുമോന്നറിയില്ല. ഒഫീഷ്യൽ വിശദീകരണമെങ്കിലും ഉണ്ടാവും.\nഇതിൽ ഓരോന്നും വിശദീകരിച്ചെഴുതാൻ തൽക്കാലം വയ്യ. പലരും ചോദിച്ച ചിലകാര്യങ്ങൾ മാത്രം കുറിക്കാം.\nഅദ്ദേഹം പറയുന്നപോലെ പൂർണ ആരോഗ്യമുള്ള ആളുകളെ കിടത്തുന്ന സ്ഥലമല്ല ICU-കൾ. സാമാന്യബോധമുള്ളവർക്കത് അറിയാമായിരിക്കും. കാര്യമായ ആരോഗ്യ പ്രശ്നങ്ങൾ ഉള്ളവരെ മാത്രമേ അവിടെ പ്രവേശിപ്പിക്കൂ. അങ്ങനെയുള്ളവർക്ക് കൊടുക്കാൻ തന്നെ അവിടെ ബെഡ് തികയാറില്ലാ.\nICU വിൽ അഡ്മിറ്റാവുമ്പോൾ അടിവസ്ത്രമുൾപ്പെടെ മാറ്റി, പുതിയ ഡ്രസ് ധരിപ്പിക്കുന്നത് ലോകം മൊത്തം ചെയ്യുന്ന കാര്യമാണ്. ICU Protocol അങ്ങനെയാണ്. താനൊരു മെഡിക്കൽ ജേണലിസ്റ്റായിരുന്നു എന്നദ്ദേഹം അവകാശപ്പെടുന്നുണ്ട്! അല്ലെങ്കിൽ തന്നെ അതിൽ അതിശയിക്കാനൊന്നുമില്ല.\n3.ICU-വിൽ കിടക്കുന്ന രോഗികളെ ബാത്റൂമിൽ വിടാൻ പറ്റില്ല. മൂത്രം പോകാൻ ട്യൂബിട്ടിട്ടൊണ്ടാവും മിക്കവാറും എല്ലാർക്കും. അത് മൂത്രം പോകാൻ മാത്രമല്ല, ഓരോ മണിക്കൂറുമുള്ള മൂത്രത്തിൻ്റെ അളവറിയാനും കൂടിയാണ്. മലം പോകാൻ പാൻ/ ഡയപ്പർ തന്നെയാണാശ്രയം. അത് ബുദ്ധിമുട്ടാണ് രോഗിയെ സംബന്ധിച്ച്, പക്ഷെ വേറെ വഴിയില്ല. ഇദ്ദേഹം പറയുന്നപോലെ വീൽച്ചെയറിൽ ബാത്റൂമിലെത്തിച്ച്, അവിടെ വച്ച് രോഗി കൊളാപ്സ് ചെയ്താൽ ആരാണുത്തരവാദി?\nമാത്രമല്ല, ഇദ്ദേഹം പറഞ്ഞപോലെ ICU-വിനുള്ളിൽ രോഗി ബഹളം വയ്ക്കുന്നുണ്ടെങ്കിൽ, അവർക്ക് ആ സമയം പൂർണ സ്വബോധം ഉണ്ടായിരിക്കണമെന്ന് തന്നെയില്ല. ഒരു കാര്യം കൂടി മനസിലാക്കേണ്ടത്, ICU സ്റ്റാഫിനെ സംബന്ധിച്ച് രോഗിയെ ബാത്റൂമിൽ വിടുന്നതാണ് സൗകര്യം. അല്ലെങ്കിൽ അവർ തന്നെയാണ് ഈ മലവും മറ്റും ക്ലീൻ ചെയ്യേണ്ടത്. എന്നിട്ടും ബാത്റൂമിൽ വിടാത്തത് രോഗിയ്ക്ക് വേണ്ടിയാണ്.\nതിരുവനന്തപുരം മെഡിക്കൽ കോളേജിലെ ICU സ്റ്റാഫിന് വെൻ്റിലേറ്റർ പ്രവർത്തിപ്പിക്കാൻ അറിയില്ലാന്നാണ് അദ്ദേഹം പറയുന്നത്. അത് ശരിയാണെങ്കിൽ ഇത്രയും കാലം ആ ICU വിൽ അഡ്മിറ്റായ എല്ലാവരും മരിച്ചിട്ടുണ്ടാവണം.\n6.പിന്നെ, ആരെങ്കിലും തോന്നുന്ന പോലെ വന്ന് വെൻ്റിലേറ്റർ പ്രവർത്തിപ്പിക്കുന്നതെങ്ങനെയെന്ന് പഠിപ്പിക്കുന്ന സ്ഥലമല്ല ICU. അവിടെ ഡ്യൂട്ടിയെടുക്കുന്നവർ പരിശീലനം കിട്ടിയവരും, ദിവസേന അത് പ്രവർത്തിപ്പിക്കുന്നവരുമാണ്. ICU മാനേജ്മെൻ്റ് ഒരാൾ ഒറ്റയ്ക്ക് ചെയ്യുന്ന ജോലിയുമല്ലാ. അതൊരു ടീം വർക്കാണ്. വെൻ്റിലേറ്ററുകൾ കൃത്യമായി പ്രവർത്തിക്കുന്നുണ്ടോ എന്ന് ചെക്ക് ചെയ്യാൻ ബയോമെഡിക്കൽ സ്റ്റാഫുമുണ്ട്. ഈ വെൻറിലേറ്ററുകളും മോണിറ്ററുകളും നിരന്തരം ശബ്ദമുണ്ടാക്കിക്കൊണ്ടിരിക്കുന്നവയുമാണ്. അതാണ് അദ്ദേഹം കേട്ടതും. ഇതൊന്നും അന്വേഷിക്കാതെ, വെറും കഥയെഴുതുന്ന ലാഘവത്തോടെ തള്ളിമറിച്ചാൽ യഥാർത്ഥ ജീവിതത്തിൽ കേൾക്കാൻ ഒട്ടും രസമുണ്ടാവില്ല. സിനിമയിൽ ഓക്കേ.\nICU വിൽ എപ്പോഴും (24 hour) ഡോക്ടർമാർ ഉണ്ടാവും. പിന്നെ ഇദ്ദേഹത്തെ അത് ബോധ്യപ്പെടുത്താൻ PPE കിറ്റ് മാറ്റി വരാൻ അവർക്ക് സാധിച്ചിട്ടുണ്ടാവില്ല. ഡോക്ടർമാരാരും നോക്കാതെ തന്നെ, ചികിത്സിക്കാതെ ഇദ്ദേഹം രക്ഷപ്പെട്ടതിൽ അദ്ദേഹത്തിന് അത്ഭുതം തോന്നാത്തതിൽ എനിക്കൊട്ടും അത്ഭുതമില്ല.\nആ വീഡിയോ മുഴുവൻ തെറ്റിദ്ധരിപ്പിക്കുന്നതും പൊലിപ്പിച്ചതുമായ വിവരങ്ങൾ മാത്രമാണെന്ന് ഒരുവിധം വിവരമുള്ളവർക്ക് മനസിലാവും. പിന്നെ, ഒരു സർക്കാർ ആശുപത്രിയെ പറ്റി ഇത്തരം കാര്യങ്ങൾ കേൾക്കാനായിരിക്കുമല്ലോ പൊതുജനത്തിനും താൽപ്പര്യം. അതുകൊണ്ട് സ്വാഭാവികമായും അതിന് റീച്ച് കൂടും. വൈകാരികമായി മാത്രം ചിന്തിക്കുന്നവർക്കും ഗൂഢലക്ഷ്യങ്ങൾ ഉള്ളവർക്കും ആഘോഷിക്കാൻ ഒരു വീഡിയോ. മനുഷ്യർക്കാർക്കും ഒരു ഗുണവുമുണ്ടാക്കാത്ത കുറേ തെറ്റിദ്ധാരണകൾ.\nആ വീഡിയോ വിശ്വസിക്കുകയും പ്രചരിപ്പിക്കുകയും ചെയ്യുന്നവർ ആരോഗ്യപ്രവർത്തകരുടെ മനോവീര്യം തകർക്കരുതെന്നൊന്നും ഞാൻ പറയുന്നില്ല. അതും ഒരു രസമല്ലേ. പക്ഷെ, ഇത് വിശ്വസിക്കുന്നവർ കൊവിഡ് പ്രോട്ടോക്കോൾ കൃത്യമായി പാലിക്കുമല്ലോ, കാരണം നിങ്ങൾക്കെങ്ങാനും രോഗം പിടിപെട്ടാൽ പിന്നെ ചികിത്സ ഈ ‘കൊലപാതകകേന്ദ്ര’ ത്തിലായിരിക്കുമെന്ന് മറക്കണ്ടാ.. അത്രയെങ്കിലും ഗുണം ആ വീഡിയോ കൊണ്ടുണ്ടാവട്ടെ..


കര്‍ണാടകത്തില് ഒരു എംഎല്‍എക്ക് കൂടി കൊവിഡ് സ്ഥിരീകരിച്ചു - Express Kerala\nബെംഗളൂരു: കര്‍ണാടകത്തില് ഒരു എംഎല്‍എക്ക് കൂടി കൊവിഡ് സ്ഥിരീകരിച്ചതോടെ സംസ്ഥാനത്തു രോഗം സ്ഥിരീകരിച്ച എംഎല്‍എമാരുടെ എണ്ണം 11 ആയി. ഷിമോഗ ബിജെപി എംഎല്‍എ ഹാരതലു ഹാലപ്പയ്ക്കാണ് രോഗം സ്ഥിരീകരിച്ചത് . എംഎല്‍എയുടെ ഭാര്യക്കും രണ്ട് ജീവനക്കാര്‍ക്കും രോഗം സ്ഥിരീകരിച്ചിട്ടുണ്ട്.\nഅതേസമയം കേന്ദ്ര ആഭ്യന്തര മന്ത്രി അമിത് ഷായ്ക്ക് പിന്നാലെ കേന്ദ്ര പെട്രോളിയം, സ്റ്റീല് വകുപ്പ് മന്ത്രി ധര്‍മേന്ദ്ര പ്രധാനും കൊവിഡ് സ്ഥിരീകരിച്ചു. രോഗലക്ഷണങ്ങള് കണ്ടതിനെ തുടര്‍ന്ന് നടത്തിയ പരിശോധനയിലാണ് കൊവിഡ് സ്ഥിരീകരിച്ചത്. ഡോക്ടര്‍മാരുടെ നിര്‍ദ്ദേശത്തെ തുടര്‍ന്ന് ആശുപത്രിയില് പ്രവേശിച്ചതായും ആരോഗ്യനില തൃപ്തികരമാണെന്നും മന്ത്രി ട്വിറ്ററിലൂടെ അറിയിച്ചു. ഗുരുഗ്രാമിലെ സ്വകാര്യ ആശുപത്രിയിലാണ് അദ്ദേഹം ചികിത്സയിലുള്ളത്.


ജന്മനാട്ടില് സംരംഭകരാവാന് പ്രവാസികളെ സര്‍ക്കാര് സഹായിക്കും – കേരള മുഖ്യമന്ത്രിയുടെ ഔദ്യോഗിക വെബ്സൈറ്റ്\nജന്മനാട്ടില് തൊഴില് സംരംഭങ്ങള് തുടങ്ങുന്ന പ്രവാസി മലയാളികള്‍ക്ക് ആശ്വാസകരമായ പദ്ധതികള് സര്‍ക്കാര് ആരംഭിച്ചിട്ടുണ്ടെന്ന് മുഖ്യമന്ത്രി പിണറായി വിജയന് പറഞ്ഞു. സംസ്ഥാനത്തെ പിന്നാക്കവിഭാഗങ്ങളുടെയും മത ന്യൂനപക്ഷങ്ങളുടെയും ഉന്നമനം ലക്ഷ്യമാക്കി ആരംഭിക്കുന്ന പ്രവാസി പുനരധിവാസ പദ്ധതിയായ റീടേണ്, പ്രൊഫഷണലുകള്‍ക്കുള്ള സ്റ്റാര്‍ട്ടപ് വായ്പാ പദ്ധതി എന്നിവയുടെ ഉദ്ഘാടനം നിര്‍വഹിച്ചു സംസാരിക്കുകയായിരുന്നു മുഖ്യമന്ത്രി.\nസാമ്പത്തികമായി ബുദ്ധിമുട്ടുള്ള പ്രൊഫഷണല് വിദ്യാഭ്യാസമുള്ളവര്‍ക്ക് സാമ്പത്തികസഹായം നല്‍കുന്നതിന് സര്‍ക്കാര് അന്തരീക്ഷമൊരുക്കും. ബാങ്കുകളില് നിന്ന് വായ്പയെടുക്കാനുള്ള സങ്കീര്‍ണതകള് ധാരാളമാണ്. ഈ സങ്കീര്‍ണതകളും അമിത പലിശയുമെല്ലാം കാരണം സംരംഭകത്വത്തില് നിന്ന് യുവാക്കള് അകന്നു നില്‍ക്കുന്ന അവസ്ഥയുണ്ട്. സ്റ്റാര്‍ട്ടപ് സംരംഭങ്ങള് ഇവര്‍ക്ക് സഹായകമാണ്. പിന്നാക്കവിഭാഗത്തില്‍പെട്ടവര്‍ക്ക് ചെറിയ പലിശ നിരക്കില് 20 ലക്ഷം രൂപ വരെ സര്‍ക്കാര് വായ്പ നല്‍കും. മത ന്യൂനപക്ഷങ്ങള്‍ക്ക് ആറ് മുതല് എട്ടു ശതമാനം പിലിശ നിരക്കില് 30 ലക്ഷം രൂപയാണ് വായ്പ അനുവദിക്കുന്നത്. രണ്ടു ലക്ഷം രൂപ മൂലധന സബ്‌സിഡിയായി കോര്‍പ്പറേഷന് അനുവദിക്കും. നാട്ടുകാരുടെ കഴിവുകള് നാടിനുതന്നെ പ്രയോജനപ്പെടുത്താന് ഇങ്ങനെ സാധിക്കും. പാര്‍ശ്വവത്കരിക്കപ്പെട്ടും ദുര്‍ബല വിഭാഗക്കാരായും ജീവിക്കുന്നവരോടുള്ള സര്‍ക്കാരിന്റെ പ്രതിബദ്ധത തെളിയിക്കുന്ന പദ്ധതികളാണ് ഇവയെന്നും മുഖ്യമന്ത്രി പറഞ്ഞു.


മരുമകളെക്കൊണ്ട് അമ്മായിയമ്മ വീട്ടു ജോലി ചെയ്യിപ്പിക്കുന്നത് സാധാരണം: ഹെെക്കോടതി - ഇ വാർത്ത | evartha kerala highcourt divorce issue kerala\nമരുമകളെക്കൊണ്ട് അമ്മായിയമ്മ വീട്ടു ജോലി ചെയ്യിപ്പിക്കുന്നത് സാധാരണം: ഹെെക്കോടതി\nമരുമകളെക്കൊണ്ട് അമ്മായിയമ്മ വീട്ടു ജോലി ചെയ്യിക്കുന്നത് സാധാരണമാണെന്ന പരാമർശവുമായി ഹെെക്കോടതി. ഇതിൽ അസാധാരണമായി ഒന്നുമില്ലെന്ന് ഹൈക്കോടതി ജസ്റ്റിസുമാരായ എംഎം ഷഫീഖും മേരി ജോസഫും അടങ്ങി ബെഞ്ച് അഭിപ്രായപ്പെട്ടു. മുതിര്‍ന്നവര് ഇളയവരെ ശകാരിക്കുന്നത് സാധാരണമാണെന്നു കണ്ണൂര് സ്വദേശിയുടെ വിവാഹ മോചന ഹര്‍ജി അനുവദിച്ചുകൊണ്ടാണ് ഹൈക്കോടതിയുടെ നിരീക്ഷണം നടത്തിയത്.\nകണ്ണൂരിലെ പിസി രഞ്ജിത് അമ്മയോടു പിണങ്ങി വീട്ടില്‍നിന്നു മാറിതാമസിക്കുന്ന ഭാര്യയില്‍നിന്നു വിവാഹ മോചനം തേടി നല്‍കിയ ഹര്‍ജിയാണ് ഹൈക്കോടതി പരിഗണിച്ചത്. വിവാഹ മോചന ഹര്‍ജി തള്ളിയ കുടുംബ കോടതി ഉത്തരവ് ചോദ്യം ചെയ്താണ് രഞ്ജിത് ഹൈക്കോടതിയെ സമീപിച്ചത്.\n2003 ഏപ്രില് 17നായിരുന്നു ഹര്‍ജിക്കാരന്റെ വിവാഹം. ഭാര്യയും അമ്മയും തമ്മില് വഴക്ക് നിത്യ സംഭവമായിരുന്നെന്ന് ഹര്‍ജിയില് പറയുന്നു. 2011ല് അമ്മയോടു പിണങ്ങി ഭാര്യ വീടുവിട്ടു. തുടര്‍ന്നാണ് രഞ്ജിത് വിവാഹ മോചനത്തിനു ഹര്‍ജി നല്‍കിയത്.\nഭര്‍ത്താവിന്റെ അമ്മയുടെ പെരുമാറ്റം സഹിക്കാന് വയ്യാതെയാണ്, ഭര്‍തൃവീട്ടില്‍നിന്ന് ഇറങ്ങിപ്പോന്നതെന്നാണ് ഭാര്യ കോടതിയില് പറഞ്ഞത്. ഹര്‍ജിക്കാരന്റെ ഭാര്യയും അമ്മയും തമ്മില് നിരന്തരം വഴക്കടിച്ചിരുന്നുവെന്നാണ് തെളിവുകള് വ്യക്തമാക്കുന്നതെന്ന് ഹൈക്കോടതി ഉത്തരവില് ചൂണ്ടിക്കാട്ടി. അതിന്റെ ബലിയാടായത് ഹര്‍ജിക്കാരനാണ്. ഇത്തരമൊരു സഹചര്യത്തില് മാറിത്താമസിക്കാമെന്ന ഭാര്യയുടെ ആവശ്യം സ്വാഭാവികമാണ്. എന്നാല് ഹര്‍ജിക്കാരനെ സംബന്ധിച്ചിടത്തോളം അതും വിഷമകരമായി മാറുകയാണുണ്ടായതെന്ന് കോടതി പറഞ്ഞു.\n”മരുമകളെക്കൊണ്ട് അമ്മായിയമ്മ വീട്ടുജോലി ചെയ്യിക്കുന്നത് അസാധാരണമായ കാര്യമല്ല. സംഘര്‍ഷങ്ങളില്ലാത്ത വീടുകളില്ല. അമ്മായിയമ്മയുള്ള വീട്ടില് താമസിക്കാനാവില്ലെന്ന മരുമകളുടെ നിലപാട് നീതീകരിക്കാനാവില്ലെന്ന്, വിവാഹ മോചന ഹര്‍ജി അനുവദിച്ചുകൊണ്ട് കോടതി വ്യക്തമാക്കി.\nTopics: court Divorce husband Mother in law


മഞ്ചേരിയില് ബൈക്കുകള് കൂട്ടിയിടിച്ച് പ്ലസ്ടു വിദ്യാര്‍ഥി മരിച്ചു, സുഹൃത്തിന് ഗുരുതര പരിക്ക് | Plus two student died in accident, friend seriously injured. - Malayalam Oneindia\n20 min ago രാജ്നാഥ് സിംഗിനേയും നിർമല സീതാരാമനേയും കടത്തി വെട്ടി അമിത് ഷാ, ഏറ്റവും മികച്ച മന്ത്രിയെന്ന് സർവേ!\n26 min ago തൊഴിലില്ലായ്മയില് ജനം ആശങ്കയിലെന്ന് സര്‍വ്വെ; എങ്കിലും മോദിയില് പ്രതീക്ഷ\n29 min ago അമരാവതിയിലെ ഭൂമി ഇടപാടിൽ വൻ ക്രമക്കേട്, 5000 രൂപ മാസവരുമാനം ഉള്ളവരുടെ പേരിൽ 200 കോടിയുടെ ഭൂമി\nMovies ലച്ചുവിന് പിന്നാലെ പാറുക്കുട്ടിയും പോവുകയാണോ? പുതിയ പരസ്യം കണ്ട ആരാധകരുടെ ചോദ്യം!\nTechnology BSNL Bharat Air Fibre: ഗ്രാമപ്രദേശങ്ങളിൽ ഇന്റർനെറ്റ് എത്തിക്കാൻ ബിഎസ്എൻഎല്ലിന്റെ എയർ ഫൈബർ പദ്ധതി\nSports ഇന്ത്യ-ന്യൂസിലാന്‍ഡ്: ടോസ് ഇന്ത്യക്ക്, ബാറ്റിങ് തിരഞ്ഞെടുത്ത് കോലി\nLifestyle കൊറോണ വൈറസ്; ലക്ഷണത്തിന് മുൻപേ പ്രതിരോധം വേണം\nFinance 'മൂഡ് ഓഫ് ദി നേഷന്' സര്‍വേ: സ്വകാര്യവത്കരണ നയം ശരിയോ തെറ്റോ? ജനം പറയുന്നത് ഇങ്ങനെ\nTravel കാഴ്ചകൾ തേടിയലയാൻ ജയ്സാൽമീർ ഡെസേർട്ട് ഫെസ്റ്റിവൽ\nമഞ്ചേരിയില് ബൈക്കുകള് കൂട്ടിയിടിച്ച് പ്ലസ്ടു വിദ്യാര്‍ഥി മരിച്ചു, സുഹൃത്തിന് ഗുരുതര പരിക്ക്\nUpdated: Mon, Jun 18, 2018, 11:31 [IST]\nമലപ്പുറം: മഞ്ചേരി കൈരളി തിയറ്ററിനു സമീപം ബൈക്കുകള് കൂട്ടിയിടിച്ച് പരിക്കേറ്റു ചികില്‍സയിലായിരുന്ന വിദ്യാര്‍ഥി മരിച്ചു. മഞ്ചേരി കുത്തുകല് റോഡ് അച്ചിപ്പിലാക്കല് തോരപ്പ സാദിഖിന്റെ മകന് അലി സഫ്വാന് (18)ആണ് മരിച്ചത്. 13ന് രാത്രി 11.30ന് മഞ്ചേരി കൈരളി തിയറ്ററിനു സമീപമാണ് ബൈക്കുകള് കൂട്ടിയിടിച്ച് അപകടമുണ്ടായത്.\nതുടര്‍ന്ന് നാട്ടുകാര് ഓടക്കൂടിയാണ് സഫുവാനെ ആശുപത്രിയിലെത്തിച്ചത്. ഗുരുതരമായി പരിക്കേറ്റ സഫ്വാന് പെരിന്തല്‍മണ്ണയിലെ സ്വകാര്യ ആശുപത്രിയില് ചികില്‍സയിലിരിക്കെയാണ് മരിച്ചത്. കൂടെയുണ്ടായിരുന്ന സുഹൃത്ത് പൂക്കോട്ടൂര് പള്ളിമുക്ക് സ്വദേശി മുഹമ്മദ് അഫീഫ്(18) പരിക്കുകളോടെ ചികില്‍സയിലാണ്.\nമരിച്ച തോരപ്പ സാദിഖിന്റെ മകന് അലി സഫ്വാന് (18)\nമരിച്ച സഫ്വാന് പ്ലസ്ടു വിദ്യാര്‍ഥിയാണ്. മാതാവ്: അത്തിമണ്ണില് ജംഷീന. സഹോദരങ്ങള്: മുഹമ്മദ് ഷഹിന്, ഫാത്തിമ സിദ്റത്തുല്‍മുന്‍തഹ. മൃതദേഹം മഞ്ചേരി അഡീഷണല് എസ്ഐ ഷാജിമോന് ഇന്‍ക്വസ്റ്റ് നടപടികള് പൂര്‍ത്തിയാക്കി പെരിന്തല്‍മണ്ണ ജില്ലാ ആശുപത്രിയില് പോസ്റ്റുമോര്‍ട്ടത്തിനു ശേഷം ബന്ധുക്കള്‍ക്ക് വിട്ടു കൊടുത്തു.\nമരിച്ച തോരപ്പ സാദിഖിന്റെ മകന് അലി സഫ്വാനും പൂക്കോട്ടൂര് പള്ളിമുക്ക് സ്വദേശി മുഹമ്മദ് അഫീഫ് ഒരുമിച്ചായിരുന്നു ബൈക്ക് യാത്രചെയ്തിരുന്നത്. ഇരുവരും സഹപാഠികളും അടുത്ത സുഹൃത്തുമാണ്. മുഹമ്മദ് അഫീഫിനും അപകടത്തില് ഗുരുതര പരുക്കേറ്റിട്ടുണ്ട്.\nmalappuram plus two student accident മലപ്പുറം പ്ലസ്ടു വിദ്യാര്‍ത്ഥി അപകടം\nPlus two student died in accident, friend seriously injured.\nനവംബര് വരെ 62.38 ലക്ഷം തൊഴിലവസരങ്ങള് സൃഷ്ടിച്ചതായി ഇപിഎഫ്ഒ റിപ്പോര്‍ട്ട്\nമുസഫര്‍നഗറിലെ പ്രതിഷേധം: ആയുധങ്ങള് പിടിച്ചെടുത്തത് അറസ്റ്റിന് ശേഷം 18 മണിക്കൂര് കഴിഞ്ഞെന്ന്


നവകേരള നിര്‍മ്മാണത്തിന് അമേരിക്കന് മലയാളികളുടെ പിന്തുണ ഉണ്ടാകണമെന്ന് മുഖ്യമന്ത്രി; ഗ്ലോബല് സാലറി ചലഞ്ചില് പങ്കെടുക്കണമെന്നും അഭ്യര്‍ത്ഥന | The Indian Telegram\nബംഗാളില് ബിജെപി പ്രഖ്യാപിച്ച ആദ്യ സ്ഥാനാര്‍ത്ഥി പട്ടികയില് മറ്റു പാര്‍ട്ടികളില് നിന്നു കൂര് മാറി വന്ന5പേര്\nതനിക്കെതിരെ ഉന്നയിച്ച ആരോപണങ്ങള് അടിസ്ഥാനരഹിതം: യെദ്യൂരപ്പ\nനടി ശ്രദ്ധ കപൂര് വിവാഹിതയാകുന്നു\nHome » Pravasi » Pravasi US\nനവകേരള നിര്‍മ്മാണത്തിന് അമേരിക്കന് മലയാളികളുടെ പിന്തുണ ഉണ്ടാകണമെന്ന് മുഖ്യമന്ത്രി; ഗ്ലോബല് സാലറി ചലഞ്ചില് പങ്കെടുക്കണമെന്നും അഭ്യര്‍ത്ഥന\nറോക്ക് ലാന്റ്: നവകേരള നിര്‍മ്മാണത്തിന് അമേരിക്കന് മലയാളികളുടെ പിന്തുണ ഉണ്ടാകണമെന്ന് മുഖ്യമന്ത്രി പിണറായി വിജയന്. ചികിത്സയ്ക്കായി അമേരിക്കയിലെത്തിയ മുഖ്യമന്ത്രി മലയാളി സമൂഹത്തെ അഭിസംബോധന ചെയ്ത് കേരളത്തിന്‍റെ അതിജീവനത്തിന് ഏവരും സഹകരിക്കണമെന്ന് ആഹ്വാനം ചെയ്തു. ചികിത്സയ്ക്ക് ശേഷമുള്ള മുഖ്യമന്ത്രിയുടെ ആദ്യ പൊതുപരിപാടിയാണ് ഇത്.\nക്രൗഡ് ഫണ്ടിംഗ് അടക്കമുള്ള മാര്‍ഗങ്ങള് ഉപയോഗപ്പെടുത്തണം. ദേശീയ മാനദണ്ഡപ്രകാരം കിട്ടുന്ന പണം പുനരുദ്ധാരണത്തിന് മതിയാകില്ല. ഗ്ലോബല് സാലറി ചലഞ്ചില് പങ്കെടുക്കണമെന്നും മുഖ്യമന്ത്രി അഭ്യര്‍ത്ഥിച്ചു. ഒരു മാസത്തെ ശമ്പളം കൊടുക്കാന് തയ്യാറുള്ളവര് പങ്കെടുക്കണമെന്നും മുഖ്യമന്ത്രി പറഞ്ഞു. രാജ്യാന്തര തലത്തിൽ പണം സമാഹരിക്കാനായി മൂന്ന് മാസത്തിനകം ധനദാതാക്കളുടെ സമ്മേളനം വിളിച്ചു ചേർക്കും.\nഇന്ത്യന് സമയം രാവിലെ അഞ്ച് മണിക്കാണ് മുഖ്യമന്ത്രി അമേരിക്കന് മലയാളി സമൂഹത്തെ അഭിസംബോധന ചെയ്തത്. ക്രൗഡ് ഫണ്ടിംഗ് അനിവാര്യമാണെന്ന് ചൂണ്ടികാട്ടിയ പിണറായി നാശനഷ്ടങ്ങൾ കണക്കാക്കി പുനർനിർമ്മാണം ഉണ്ടാകുമെന്നും വ്യക്തമാക്കി.\nകേരളത്തിന്റെ അതിജീവനത്തിന് ഏവരും സഹകരിക്കണം. എല്ലാവരും സഹകരിച്ചാലെ നവകേരളത്തെ പടുത്തുയർത്താൻ കഴിയൂ. 150 കോടിരൂപയാണ് അമേരിക്കൻ മലയാളികളുടെ സംഭാവനയായി പ്രതീക്ഷിക്കുന്നത്. അത് എവിടെ നിന്നെല്ലാം കണ്ടെത്തണമെന്ന് മലയാളി കൂട്ടായ്‌മകൾക്ക് തീരുമാനിക്കാം.\nദേശീയ ദുരന്തനിവാരണ മാനദണ്ഡപ്രകാരംകിട്ടുന്ന പണം പുനരുദ്ധാരണത്തിന് മതിയാകില്ല. ഒരുമാസത്തെ ശമ്പളം കൊടുക്കാൻ തയ്യാറുള്ളവരെല്ലാം ഗ്ലോബൽസാലറി ചലഞ്ചിൽ പങ്കെടുക്കണം. രാജ്യാന്തര തലത്തിൽ പണം സമാഹരിക്കാനായി മൂന്ന് മാസത്തിനകം ധനദാതാക്കളുടെ സമ്മേളനം വിളിച്ചു ചേർക്കും. സഹായം ശേഖരിക്കുന്നതിന് ധനമന്ത്രി തോമസ് ഐസകിനെ അമേരിക്കയിലേക്ക് അയക്കും.\nRead more on: Pinarayi Vijayan\nസാലറി ചലഞ്ചിനു കൂട്ടത്തോടെ വിസമ്മതം പറയാനൊരുങ്ങി പ്രതിപക്ഷ സംഘടനകള്\nജീവനക്കാരെ പ്രതിസന്ധിയിലാക്കി സാലറിചലഞ്ച്; ഇനി രണ്ട് ദിനങ്ങള് മാത്രം; വിസമ്മതപത്രം നല്‍കാത്തവരില് നിന്ന്…\nസാലറി ചലഞ്ചിലെ വിസമ്മതപത്രം ധനവകുപ്പ് പിന്‍വലിക്കണമെന്ന് രമേശ് ചെന്നിത്തല; സര്‍ക്കാര് ജീവനക്കാരെ രണ്ടാക്കി…\nഉദ്യോഗസ്ഥരില് നിന്ന് ശമ്പളം നിര്‍ബന്ധിതമായി പിടിക്കുന്നത് കൊള്ള; സ്വകാര്യ ബാങ്കുകളുടെ ജപ്തി പോലെ…\nസാലറി ചലഞ്ചിന് മുന്നില് പ്രാരാബ്ധങ്ങളുടെ കണക്കു പറഞ്ഞില്ല; ഒരു മാസത്തെ ശമ്പളം നല്‍കിയ…\nസര്‍ക്കാരിന്റെ സാലറി ചലഞ്ച് ഗുണ്ടാപ്പിരിവാണെന്ന് എം എം ഹസന് (വീഡിയോ)\nസാലറി ചലഞ്ചില് പുതിയ നീക്കവുമായി ധനവകുപ്പ്; ശമ്പള, പെന്‍ഷന് പരിഷ്‌കരണങ്ങളുടെ നാലാംഗഡു പണമായി…\nസാലറി ചലഞ്ചിനെ എതിര്‍ത്ത ജീവനക്കാരന്റെ സ്ഥലംമാറ്റം; വിവാദങ്ങള് ഉണ്ടായതിനെ തുടര്‍ന്ന് നടപടി റദ്ദാക്കി\nസാലറിചലഞ്ചിനെ എതിര്‍ത്ത ജീവനക്കാരനെ സ്ഥലംമാറ്റി; സര്‍ക്കാര് നിലപാടിനെ എതിര്‍ത്തത് സിപിഐഎം അനുകൂല സംഘടനാംഗം\nപ്രളയത്തില് 483 പേര് മരിച്ചെന്ന് മുഖ്യമന്ത്രി; രക്ഷാപ്രവര്‍ത്തകര്‍ക്ക് മുഖ്യമന്ത്രിയുടെ ബിഗ് സല്യൂട്ട്; പ്രളയക്കെടുതി…\n3 mins ago Politics News\n14 mins ago Business\n18 mins ago National Headlines\n27 mins ago Politics News\n41 mins ago Todays Headlines\n46 mins ago Crime\nപന്തു ചുരണ്ടല് വിവാദത്തിലകപ്പെട്ട് വിലക്ക് നേരിട്ട ഓസ്‌ട്രേലിയന് താരം കാമറൂണ് ബാന്‍ക്രോഫ്റ്റിന്....\n48 mins ago Sports News\nന്യൂഡല്‍ഹി: തനിക്കെതിരെ കോണ്‍ഗ്രസ് ഉന്നയിച്ച കോഴയാരോപണങ്ങള് അടിസ്ഥാനരഹിതമെന്ന് ബി.എസ് യെദ്യൂരപ്പ. ഹാജരാക്കിയ രേഖകളും....\n55 mins ago National Headlines


പിഎഫ് പാസ്ബുക്കിൽ പുതിയ മാറ്റങ്ങൾ: പി‌എഫ് പാസ്‌ബുക്ക് എങ്ങനെ പരിശോധിക്കാം? - CSC Sivasakthi\nHome/EPFO/പിഎഫ് പാസ്ബുക്കിൽ പുതിയ മാറ്റങ്ങൾ: പി‌എഫ് പാസ്‌ബുക്ക് എങ്ങനെ പരിശോധിക്കാം?\nപിഎഫ് പാസ്ബുക്കിൽ പുതിയ മാറ്റങ്ങൾ: പി‌എഫ് പാസ്‌ബുക്ക് എങ്ങനെ പരിശോധിക്കാം?\nഇപിഎഫ് പാസ്ബുക്കിൽ ഇപിഎഫ്ഒയ്ക്ക് പുതിയ മാറ്റങ്ങൾ, ഈ സവിശേഷതകൾ പിഎഫ് പാസ്ബുക്കിൽ ലഭ്യമാണ്\nഇപിഎഫ് പാസ്ബുക്കിൽ ഏറ്റവും പുതിയ പതിപ്പ് അപ്‌ഡേറ്റ് 2020\nഅടുത്തിടെ എംപ്ലോയീസ് പ്രൊവിഡന്റ് ഫണ്ട് ഓർഗനൈസേഷൻ (ഇപിഎഫ്ഒ) അവരുടെ പിഎഫ് അക്കൗണ്ട് ഉടമകളുടെ ഇപിഎഫ് പാസ്‌ബുക്കിൽ നിരവധി മാറ്റങ്ങൾ വരുത്തി. നിങ്ങളുടെ പി‌എഫ് പാസ്‌ബുക്ക് പൂർണ്ണമായും മാറിയത് ഇപ്പോൾ നിങ്ങൾ കാണും. അതേ സമയം, നിങ്ങൾക്ക് ചില പുതിയ അപ്‌ഡേറ്റുകൾ കാണാനാകും, അത് നിങ്ങളുടെ പി‌എഫ് ബാലൻസ് പരിശോധിക്കാനും പി‌എഫ് ക്ലൈമിന്റെ അവസ്ഥ കണ്ടെത്താനും നിങ്ങളുടെ പി‌എഫ് അക്കൗണ്ടിന്റെ വിവിധ വിവരങ്ങളെക്കുറിച്ചുള്ള നിരവധി അപ്‌ഡേറ്റുകൾ അനുവദിക്കുകയും ചെയ്യും.\nപി‌എഫ് പാസ്‌ബുക്ക് എങ്ങനെ പരിശോധിക്കാം?\nഇപിഎഫ്ഒ വെബ്സൈറ്റ് epfindia.gov.in സന്ദർശിക്കുക.\nഞങ്ങളുടെ സർവ്വീസ് ടാബിൽ, ഫോർ എംപ്ലോയീസ് ഓപ്ഷനിൽ ക്ലിക്കുചെയ്യുക.\nഇപ്പോൾ ഒരു പുതിയ പേജ് തുറക്കും, അതിൽ ചുവടെയുള്ള മെമ്പർ പാസ്ബുക്ക് ഓപ്ഷനിൽ ക്ലിക്കുചെയ്യുക.\nനിങ്ങളുടെ യു‌എൻ നമ്പറും പാസ്‌വേഡും ക്യാപ്‌ച കോഡും ഉപയോഗിച്ച് ലോഗിൻ ചെയ്യുക.\nതിരഞ്ഞെടുത്ത മെമ്പർ ഐഡി ഓപ്ഷനിൽ, നിങ്ങൾ പരിശോധിക്കാൻ ആഗ്രഹിക്കുന്ന പിഎഫ് പാസ്ബുക്ക് തിരഞ്ഞെടുക്കുക.\nഅതിനുശേഷം വ്യൂ പാസ്ബുക്ക് ഓപ്ഷനിൽ ക്ലിക്കുചെയ്ത് നിങ്ങളുടെ പാസ്ബുക്ക് പരിശോധിച്ച് ഡൗൺലോഡ് ചെയ്യാൻ കഴിയും.\nഇപിഎഫ് പാസ്‌ബുക്ക് ഏറ്റവും പുതിയ പതിപ്പ് അപ്‌ഡേറ്റ് 2020\nസുഹൃത്തുക്കളേ, ഇപിഎഫ് പാസ്‌ബുക്കിന്റെ ഏറ്റവും പുതിയ പതിപ്പിൽ നിങ്ങൾക്ക് എന്ത് മാറ്റങ്ങളുണ്ടാകുമെന്നും പിഎഫിന്റെ ഈ പുതിയ പാസ്ബുക്കിൽ നിങ്ങൾക്ക് എന്ത് പുതിയ സവിശേഷതകൾ ലഭിക്കുമെന്നും ശിവശക്തി ഡിജിറ്റൽ സേവ CSC ഓരോന്നായി നിങ്ങളോട് പറയാം.\nവ്യൂ പാസ്ബുക്ക് (പുതിയത്: വർഷം) – ഈ ബട്ടണിൽ ക്ലിക്കുചെയ്യുന്നതിലൂടെ, ഓരോ വർഷവും വെവ്വേറെ ഓരോ വർഷവും നിങ്ങളുടെ പിഎഫ് കാണാൻ കഴിയും.\nഏത് സാമ്പത്തിക വർഷത്തിൽ, നിങ്ങൾക്ക് പിഎഫിൽ എത്ര പലിശ ലഭിച്ചു,\nതൊഴിലുടമ നിങ്ങളുടെ അക്കൗണ്ടിൽ പിഎഫിൽ എത്ര പണം നിക്ഷേപിച്ചു,\nഒരു വർഷത്തിനനുസരിച്ച് നിങ്ങൾക്ക് വിവരങ്ങൾ കാണാൻ കഴിയും.\nവ്യൂ പാസ്ബുക്ക് (പുതിയത്: വർഷം) ബട്ടൺ ക്ലിക്കുചെയ്ത് നിങ്ങളുടെ പാസ്ബുക്ക് കാണുമ്പോൾ, ഇനിപ്പറയുന്നതുപോലുള്ള ചില പുതിയ വിവരങ്ങൾ നിങ്ങൾക്ക് കാണാനാകും: –\nവേതന മാസം: ഇതിൽ, നിങ്ങളുടെ പിഎഫ് അക്കൗണ്ടിൽ ഏത് മാസത്തെ പണം നിക്ഷേപിച്ചുവെന്ന് നിങ്ങൾ മനസ്സിലാക്കും. നിങ്ങളുടെ തൊഴിലുടമ ഒരു മാസത്തിനുള്ളിൽ നിങ്ങളുടെ പി‌എഫ് അക്കൗണ്ടിൽ പണം നിക്ഷേപിച്ചിട്ടില്ലെങ്കിൽ, നിങ്ങൾക്ക് പരിശോധിക്കാം.\nട്രാൻസ്ഫർ തീയതി: തൊഴിലുടമ നിങ്ങളുടെ പി‌എഫ് സമർപ്പിച്ച മാസത്തിലെ ഏത് തീയതിയിലാണ്, ആ തീയതിയും ഇവിടെ കാണുമെന്ന് ഇവിടെ നിന്ന് നിങ്ങൾക്കറിയാം.\nഇപി‌എഫ് വേതനം: ഇതിൽ, എത്ര പേജുകൾ കുറച്ചിരിക്കുന്നുവെന്ന് നിങ്ങളോട് പറയും, നിങ്ങളുടെ പി‌എഫ് സംഭാവന നിരക്ക് 12% കണക്കാക്കി പരിശോധിക്കാനും കഴിയും.\nഇപി‌എസ് വേതനം: നിങ്ങളുടെ പെൻഷൻ സംഭാവന എത്ര വെഡ്ജുകളായി ശേഖരിച്ചുവെന്ന് അറിയാം.\nമുൻ വർഷവും അടുത്ത വർഷവും – ഈ രണ്ട് ബട്ടണുകൾ ഉപയോഗിച്ച്, നിങ്ങൾക്ക് ഒരു വർഷം മുമ്പും പിഎഫ് പാസ്ബുക്കിന് ഒരു വർഷം പിന്പും ഇപിഎഫ് പാസ്ബുക്ക് കാണാൻ കഴിയും.\nസാമ്പത്തിക വർഷം തിരഞ്ഞെടുക്കുക – ഈ ഓപ്ഷൻ ഉപയോഗിച്ച് നിങ്ങൾക്ക് ഒരു വർഷത്തെ നേരിട്ടുള്ള പുസ്തകം കാണാൻ ക്ലിക്കുചെയ്യാം.\nപാസ്‌ബുക്ക് ഡൗൺലോഡുചെയ്യുക – ഈ ബട്ടൺ ക്ലിക്കുചെയ്യുന്നതിലൂടെ, നിങ്ങളുടെ ഇപിഎഫ് പാസ്‌ബുക്ക് ഡൗൺലോഡുചെയ്യാനാകും.\nക്ലെയിം നില കാണുക – ഈ ഓപ്ഷൻ നേരത്തെ എംപ്ലോയീസ് പ്രൊവിഡന്റ് ഫണ്ട് ഓർഗനൈസേഷനും (ഇപിഎഫ്ഒ) നൽകിയിരുന്നുവെങ്കിലും നേരത്തെ ഈ ഓപ്ഷൻ പാസ്ബുക്കിനുള്ളിൽ നിങ്ങൾക്ക് ലഭ്യമായിരുന്നു.\nഇപ്പോൾ വ്യൂ ക്ലെയിം സ്റ്റാറ്റസ് ബട്ടൺ ക്ലിക്കുചെയ്യുന്നതിലൂടെ നിങ്ങളുടെ പിഎഫ് ക്ലെയിം നിലയുടെ നില പരിശോധിക്കാൻ കഴിയും.\nപി‌എഫ് അക്കൗണ്ടിൽ നിന്ന് നിങ്ങൾ എത്ര പണം പിൻവലിച്ചു അല്ലെങ്കിൽ ക്ലെയിം ചെയ്തുവെന്ന് നിങ്ങൾക്ക് കണ്ടെത്താനാകും,\nനിങ്ങൾ അത് ക്ലെയിം ചെയ്തിട്ടുണ്ടെങ്കിൽ അതിന്റെ നിലവിലെ അവസ്ഥ എന്താണ്.\nവ്യൂ പാസ്ബുക്ക് (OLD: FULL) – ഈ ബട്ടണിലൂടെ നിങ്ങൾക്ക് മുമ്പത്തെപ്പോലെ പൂർണ്ണ ഇപിഎഫ് പാസ്‌ബുക്ക് സംഗ്രഹം കാണാനാകും, അവിടെ മുമ്പത്തെപ്പോലെ നിങ്ങളുടെ പി‌എഫ് പാസ്‌ബുക്ക് പരിശോധിക്കാൻ കഴിയും. അതിൽ നിങ്ങളുടെ ജോലിയുടെ തുടക്കം മുതൽ ഇന്നുവരെ പൂർണ്ണ വിശദാംശങ്ങൾ കാണാനാകും.


|16 Sep 2020 10:59 AM GMT\nഇന്ത്യന് സമ്പദ് രംഗം കോവിഡ് പ്രതിസന്ധിക്ക് ശേഷം സ്ഥിരത കൈവരിച്ചിട്ടുണ്ടെന്നും വളര്‍ച്ചയെന്നത് പടിപടിയായേ ഉണ്ടാകൂവെന്നും റിസര്‍വ് ബാങ്ക് ഗവര്‍ണര് ശക്തികാന്തദാസ്. ഫെഡറേഷന് ഓഫ് ഇന്ത്യന് ചേംബേഴ്‌സ് ഓഫ് കൊമേഴ്‌സ് ആന്‍ഡ് ഇന്‍ഡസ്ട്രി (FICCI) സംഘടിപ്പിച്ച വെബിനാറില് സംസാരിക്കുകയായിരുന്നു അദ്ദേഹം. രാജ്യത്തെ സാമ്പത്തിക മേഖലയുടെ തിരിച്ചു വരവിനെ സ്വാധീനിക്കുന്ന അഞ്ച് മേഖലകള് ഏതൊക്കെയെന്ന അദ്ദേഹത്തിന്റെ അഭിപ്രായം വെബിനാറില് പങ്കുവെച്ചു. വിദ്യാസമ്പന്നരും ആരോഗ്യവാന്മാരുമായ മനുഷ്യവിഭവ ശേഷി, ഉല്‍പ്പാദന ക്ഷമത വര്‍ധിപ്പിക്കല്, കയറ്റുമതി, വിനോദസഞ്ചാരം, ഭക്ഷ്യസംസ്‌കരണവുമായി ബന്ധപ്പെട്ട മേഖലകള് എന്നിവയാണ് അഞ്ചു മേഖലകള്.\nവളര്‍ച്ചയ്ക്ക് ഏറ്റവും അത്യാവശ്യമായ കാര്യമാണ് നൈപുണ്യമുള്ള അറിവും അനുഭവവുമുള്ള ജനങ്ങള്. വിദ്യാഭ്യാസ മേഖലയില് ചുരുങ്ങിയത് ജിഡിപിയുടെ ആറു ശതമാനം വരുന്ന തുക ചെലവഴിച്ച് പിപിപി അടിസ്ഥാനത്തില് മികച്ച അടിസ്ഥാന സൗകര്യമൊരുക്കാനാവുമെന്നും അദ്ദേഹം പറഞ്ഞു.\nസാര്‍സ്, എബോള, സിക്ക തുടങ്ങിയ സാംക്രമിക രോഗങ്ങള് ലോകരാജ്യങ്ങളില് മൂന്നു വര്‍ഷത്തേക്ക് നാലു ശതമാനം ഉല്‍പ്പാദന ക്ഷമത കുറച്ചുവെങ്കില് കോവിഡ് അതിനേക്കാള് കൂടുതല് ആഘാതമാണ് സൃഷ്ടിക്കാന് പോകുന്നത്. ഈ പരിതസ്ഥിതി മറികടക്കാന് കൂടുതല് ഗവേഷണ പരീക്ഷണങ്ങള് ഉണ്ടാവേണ്ടതുണ്ടെന്നും ശക്തികാന്ത ദാസ് പറയുന്നു.\nആഗോളമൂല്യ ശൃംഖലയില് പല വികസ്വര രാഷ്ട്രങ്ങളേക്കാളും താഴെയാണ് ഇന്ത്യയുടെ സ്ഥാനമെന്നും സാധ്യതകളുള്ള മേഖലയില് കയറ്റുമതി പ്രോത്സാഹിപ്പിച്ച് അതിന് പരിഹാരം കണ്ടെത്താമെന്നും അദ്ദേഹം പറയുന്നു. കോവിഡിന് ശേഷം ഫാര്‍മസ്യൂട്ടിക്കല് മേഖലയില് മികച്ച മുന്നേറ്റമുണ്ടാക്കാന് രാജ്യത്തിന് കഴിയുമെന്നും അദ്ദേഹം പറയുന്നു. ഐറ്റി ഹാര്‍ഡ് വെയര്, ഇലക്ട്രിക്കല് അപ്ലയന്‍സസ്, ഓട്ടോമൊബീല് തുടങ്ങിയ മേഖലകളിലും കയറ്റുമതി വര്‍ധിപ്പിക്കുന്നതിനുള്ള ശ്രമം രാജ്യം ശക്തമാക്കിയിട്ടുണ്ട.\nകോവിഡ് ഏറ്റവും കൂടുതല് ആഘാതമുണ്ടാക്കിയ മേഖലകളിലൊന്നാണ് ടൂറിസം. എന്നാല് കോവിഡിന് ശേഷം വി ഷേപ്പിലുള്ളൊരു തിരിച്ചുവരവ് ഈ മേഖലയിലുണ്ടാകുമെന്നും ഇത് രാജ്യത്തിന്റെ സാമ്പത്തിക മേഖലയുടെ ഉണര്‍വിന് കാരണമാകുമെന്നും അദ്ദേഹം വിലയിരുത്തുന്നു.\nഫാര്‍മസ്യൂട്ടിക്കല് എന്ന പോലെ ഭക്ഷ്യസംസ്‌കരണ മേഖലയും ഇനി രാജ്യത്തിന്റെ സണ്‍റൈസ് വ്യവസായമായി മാറുമെന്ന് ശക്തികാന്ത ദാസ് അഭിപ്രായപ്പെടുന്നു.\nIndian economy RBI Shakthikantha Das


ആറു മണ്ഡലങ്ങളിൽ വിജയിച്ച് വാജ്പേയി, നാലു മണ്ഡലങ്ങളിൽ നരസിംഹറാവു : Deepika.com\nനാലു സംസ്ഥാനങ്ങളിലെ ആറു വ്യത്യസ്ത മണ്ഡലങ്ങളിൽ വിജയിച്ച റിക്കാർഡിട്ടയാളാണു മുൻ പ്രധാനമന്ത്രി അടൽ ബിഹാരി വാജ്പേയി. മധ്യപ്രദേശിലെ ഗ്വാളിയോറിൽ ജനിച്ച വാജ്പേയി പത്തു തവണയാണു ലോക്സഭയിലെത്തിയത്. യുപിയിലെ ബൽറാംപുർ, ലക്നോ, ന്യൂഡൽഹി, ഗുജറാത്തിലെ ഗാന്ധിനഗർ, മധ്യപ്രദേശിലെ ഗ്വാളിയോർ, വിദിശ മണ്ഡലങ്ങളിൽനിന്നാണു വാജ്പേയി ലോക്സഭയിലേക്കു വിജയിച്ചത്.\n1957ൽ ബൽറാംപുരിലായിരുന്നു വാജ്പേയിയുടെ ആദ്യ വിജയം. ആ തെരഞ്ഞെടുപ്പ് യുപിയിലെ മഥുര, ലക്നോ മണ്ഡലങ്ങളിലും വാജ്പേയി മത്സരിച്ചെങ്കിലും ബൽറാംപുരിൽ മാത്രമാണു വിജയിക്കാനായത്(മണ്ഡല പുനർനിർണയത്തെത്തുടർന്ന് ബൽറാംപുർ മണ്ഡലം ശ്രാവസ്തിയായി). 1962ൽ ബൽറാംപുരിലും ലക്നോവിലും മത്സരിച്ച വാജ്പേയി രണ്ടിടത്തും തോറ്റു. ബൽറാംപുരിൽ 2000 വോട്ടിനായിരുന്നു അദ്ദേഹം തോറ്റത്. 1971ൽ ഗ്വാളിയറിൽനിന്നും 1977, 1980 തെരഞ്ഞെടുപ്പുകളിൽ ന്യൂഡൽഹിയിൽനിന്നുമാണു വാജ്പേയി വിജയിച്ചത്. 1991ൽ മധ്യപ്രദേശിലെ വിദിശയിൽ വിജയിച്ചു. ആ തെരഞ്ഞെടുപ്പിൽ ലക്നോവിലും വാജ്പേയി വിജയിച്ചിരുന്നു. വിദിശ സീറ്റ് അദ്ദേഹം ഒഴിഞ്ഞു. 1991 മുതൽ 2004 വരെ വാജ്പേയി ലക്നോവിൽനിന്ന് അഞ്ചു തവണ വിജയിച്ചു. 1996ലായിരുന്നു ഗാന്ധിനഗറിൽനിന്നു വിജയിച്ചത്. 188,872 വോട്ടിന്‍റെ ഭൂരിപക്ഷത്തിൽ വിജയിച്ച അദ്ദേഹം പിന്നീട് ഈ മണ്ഡലമൊഴിഞ്ഞു. 1984ൽ ഗ്വാളിയോറിൽ മാധവറാവു സിന്ധ്യയോട് 1,75,594 വോട്ടിനു വാജ്പേയി തോറ്റു. വാജ്പേയിയുടെ രാഷ്‌ട്രീയ ജീവിതത്തിലെ ഏറ്റവും വലിയ തോൽവിയായിരുന്നു അത്. പിന്നീട് അദ്ദേഹം തോറ്റ ചരിത്രമില്ല.\nവാജ്പേയിക്കു മുന്പ് പ്രധാനമന്ത്രിയായിരുന്ന പി.വി. നരസിംഹ റാവു മൂന്നു സംസ്ഥാനങ്ങളിലെ നാലു ലോക്സഭാ മണ്ഡലങ്ങളിൽ വിജയിച്ചിട്ടുണ്ട്. ആന്ധ്രപ്രദേശിലെ ഹനംകൊണ്ട, നന്ദ്യാൽ, ഒഡീഷയിലെ ബെർഹാംപുർ, മഹാരാഷ്‌ട്രയിലെ രാംടെക് എന്നിവിടങ്ങളിലാണു റാവു വിജയിച്ചത്. ഹനംകൊണ്ടയിലും നന്ദ്യാലിലും രാംടെക്കിലും രണ്ടു പ്രാവശ്യം വീതവും ബെർഹാംപുരിൽ ഒരു തവണയുമാണു റാവു വിജയിച്ചത്. 1996ൽ നന്ദ്യാലിലും ബെർഹാപുരിലും വിജയിച്ച നരസിംഹ റാവു ബെർഹാംപുർ ഒഴിഞ്ഞു. ഹനംകൊണ്ടയിൽ ഒരു തവണ റാവു തോറ്റിട്ടുണ്ട്.


ഉപയോക്താവിന്റെ സംവാദം:93.168.218.51 - വിക്കിപീഡിയ\nവിക്കിപീഡിയയിൽ ഒരു ലേഖനം എങ്ങനെ തുടങ്ങാം എന്നറിയാൻ വിക്കിപീഡിയ:കളരി എന്ന താൾ കാണുക.\nവിക്കിപീഡിയയിൽ മലയാളത്തിലെഴുതുന്നതെങ്ങനെയെന്നറിയാൻ സഹായം:എഴുത്ത്, സഹായം:നാരായം എന്നീ താളുകൾ വായിക്കുക.\nവിക്കിപീഡിയയിൽ താങ്കൾക്കിഷ്ടമുള്ള എന്തുവിഷയത്തെക്കുറിച്ചും ലേഖനമെഴുതാം. ഉദാഹരണത്തിന് താങ്കളുടെ സ്ഥലത്തിനെപ്പറ്റി, അവിടെയുള്ള പ്രമുഖമായ ഒരു വിദ്യാഭ്യാസസ്ഥാപനത്തെപ്പറ്റി അങ്ങനെ എന്തും. എന്തെഴുതാൻ പാടില്ല എന്ന കാര്യം വിക്കിപീഡിയ:എന്തൊക്കെയല്ല എന്ന താളിൽക്കാണുക.\nഎന്തെങ്കിലും സംശയമുണ്ടെങ്കിൽ ദയവായി ചോദിക്കുക. ആശംസകളോടെ. ------ ഇർവിൻ കാലിക്കറ്റ് .... സംവദിക്കാൻ 13:56, 31 ഡിസംബർ 2016 (UTC)\nസമസ്ത കേരള സുന്നി ജംഇയ്യത്തുൽ ഉലമ എന്ന ലേഖനം വിവരങ്ങൾ പകർപ്പവകാശലംഘനമെന്ന കാരണത്താൽ ഒഴിവാക്കിയിട്ടുണ്ട്. സ്വതന്ത്രമല്ലാത്ത ഉറവിടങ്ങളിൽനിന്നുള്ള ഉള്ളടക്കം വിക്കിപീഡിയയിലേക്ക് പകർത്തുന്നത് അനുവദനീയമല്ല. എന്നാൽ ഇത്തരം ഉള്ളടക്കങ്ങളെ ആധാരമാക്കി, സ്വന്തം വാചകങ്ങളിൽ, വിജ്ഞാനകോശസ്വഭാവമുള്ള ലേഖനങ്ങൾ നിങ്ങൾക്കെഴുതാം. അതിനായി താങ്കളെ സ്വാഗതം ചെയ്യുന്നു. താങ്കൾക്കെന്തെങ്കിലും സംശയമുണ്ടെങ്കിൽ ദയവായി ചോദിക്കുക. ആശംസകളോടെ ----- ഇർവിൻ കാലിക്കറ്റ് .... സംവദിക്കാൻ 14:00, 31 ഡിസംബർ 2016 (UTC)\n"https://ml.wikipedia.org/w/index.php?title=ഉപയോക്താവിന്റെ_സംവാദം:93.168.218.51&oldid=2456572" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:00, 31 ഡിസംബർ 2016.


10.5 അടി ഉയരം, 65 വയസ്; ഇവനാണ് സ്വന്തമായി അംഗരക്ഷകരുള്ള ആന സെലിബ്രിറ്റി | News Moments | The world in your palm top\nSeptember 27, 2019 5:37 pm\n10.5 അടി അതായത് 3.2 മീറ്ററോളം ഉയരം, 65 വയസ്, ആനകളിലെ സൂപ്പര്‍സ്റ്റാറാണ് ഇവന്. വെറും സൂപ്പര്‍സ്റ്റാറല്ല, ഓട്ടോമാറ്റിക് ഗണ്ണുകളുമായി പട്ടാളക്കാര് അംഗരക്ഷകരായുള്ള സൂപ്പര് താരം. പറഞ്ഞു വരുന്നത് ശ്രീലങ്കയിലെ ഒരു ആനയെക്കുറിച്ചാണ്. നാദുംഗാമുവ രാജ എന്ന ഈ കൊമ്പന് ശ്രീലങ്കയിലെ ഏറ്റവും ഉയരമുള്ള നാട്ടാനയാണ്. എന്നാല് ഇവനെ താരമാക്കുന്നത് ഈ ഉയരം മാത്രമല്ല. ശ്രീലങ്കയിലെ ദന്തക്ഷേത്രത്തിലെ ഉത്സവത്തിന് ശ്രീബുദ്ധന്റെ അവശിഷ്ടങ്ങള് അടങ്ങിയ പേടകങ്ങള് എഴുന്നള്ളിക്കാന് തെരഞ്ഞെടുക്കപ്പെടുന്ന ചുരുക്കം ആനകളിലൊന്നാണ് രാജ.\nരാജ്യത്തിന്റെ അനൗദ്യോഗിക ദേശീയ നിധിയായാണ് രാജയെ കണക്കാക്കുന്നത്. ആനയ്ക്ക് സുരക്ഷയേര്‍പ്പെടുത്താമെന്ന് സര്‍ക്കാര് തന്നെ അറിയിക്കുകയായിരുന്നുവെന്നാണ് രാജയുടെ ഉടമസ്ഥന് പറയുന്നത്. എല്ലാ വര്‍ഷവും ഓഗസ്റ്റില് നടക്കുന്ന ഉത്സവത്തിലെ എസാല ഘോഷയാത്രയില് 100 ആനകളെയാണ് പങ്കെടുപ്പിക്കുന്നത്. ഇതിന്റെ മുന് നിരയില് രാജയുണ്ടാകും. കാന്‍ഡിയിലെ ക്ഷേത്രത്തിലേക്ക് 90 കിലോമീറ്റര് നടന്നാണ് രാജയെത്താറുള്ളത്. രാത്രികളില് 30 കിലോമീറ്റര് വീതം നടന്നാണ് ഈ യാത്ര.\nഎസാല ഘോഷയാത്രയില് എല്ലും തോലുമായ പിടിയാനയെ എഴുന്നള്ളിച്ചത് ഈ വര്‍ഷം വിവാദമായിരുന്നു. തിക്കിരി എന്ന ആ ആന അടുത്തിടെ ചരിഞ്ഞു. നാട്ടാനകള്‍ക്ക് കേരളത്തിലേതു പോലെ തന്നെ താരപരിവേഷം നല്‍കുന്നവരാണ് ശ്രീലങ്കയിലുള്ളവരും. ഈ പരിവേഷത്തിന് അപ്പുറം നാട്ടാനകള് വലിയ തോതില് പീഡനം അനുഭവിക്കുന്നുണ്ടെന്ന് സന്നദ്ധ പ്രവര്‍ത്തകര് അഭിപ്രായപ്പെടുന്നുണ്ട്. .